Α4-0041/96

Πρόταση κανονισμού του Συμβουλίου για την κοινή οργάνωση αγοράς στον τομέα των οπωροκηπευτικών (COM(95)0434 - C4-0505/95 - 95/0247(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη -1 (νέα)

>Κείμενο μετά την ψηφοφορία στο ΕΚ>

Ότι το νέο πλαίσιο που διαμορφώθηκε με τη μεταρρύθμιση της ΚΓΠ και την ολοκλήρωση του Γύρου της Ουρουγουάης επιβάλλει την επείγουσα προσαρμογή των κοινών οργανώσεων αγοράς (ΚΟΑ) που δεν έχουν ακόμη αποτελέσει αντικείμενο μεταρρύθμισης, ούτως ώστε να μπορέσουν οι παραγωγοί να προσαρμοστούν ταχέως στη νέα αυτή κατάσταση, διατηρώντας παράλληλα τα εισοδήματά τους, και να αποφευχθούν ανεπιθύμητες διακρίσεις μεταξύ των διαφόρων γεωργικών παραγωγών της Ευρωπαϊκής Ένωσης.

(Τροπολογία 181)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι ο τομέας αυτός έχει μεγάλη σημασία για την Ευρωπαϊκή Ένωση, ιδιαίτερα όσον αφορά την οικονομική συμβολή του στην Τελική Αγροτική Παραγωγή, τον μεγάλο αριθμό αγροτικών εκμεταλλεύσεων, τις θέσεις εργασίας που οι εκμεταλλεύσεις αυτές δημιουργούν και τον ρόλο τους κατά της εγκατάλειψης της υπαίθρου, με τη συντήρηση ενός κοινωνικού και οικονομικού ιστού[semigr ]

(Τροπολογίες 2 και 193)

Τέταρτη αιτιολογική σκέψη

>Αρχικό κείμενο>

Ότι με σκοπό την απλούστευση, σκόπιμο είναι να θεσπισθούν, ως κανόνες ποιότητας εφαρμοζόμενοι στην κοινή οργάνωση αγοράς, οι κανόνες που έχουν θεσπισθεί στο πλαίσιο της Οικονομικής Επιτροπής για την Ευρώπη των Ηνωμένων Εθνών, για τα προϊόντα που διέπονται από την εν λόγω οργάνωση[semigr ] ότι είναι αναγκαίο να προβλεφθούν οι όροι, υπό τους οποίους οι διεθνείς κανόνες ποιότητας μπορούν να προσαρμοσθούν στις ειδικές ανάγκες της Κοινότητας[semigr ]

>Κείμενο μετά την ψηφοφορία στο ΕΚ>

Ότι με σκοπό την απλούστευση, σκόπιμο είναι να θεσπισθούν, ως κανόνες ποιότητας εφαρμοζόμενοι στην κοινή οργάνωση αγοράς, οι κανόνες που έχουν θεσπισθεί στο πλαίσιο της Οικονομικής Επιτροπής για την Ευρώπη των Ηνωμένων Εθνών, για τα προϊόντα που διέπονται από την εν λόγω οργάνωση[semigr ] ότι είναι αναγκαίο να προβλεφθούν οι όροι, υπό τους οποίους οι διεθνείς κανόνες ποιότητας μπορούν να προσαρμοσθούν στις ειδικές ανάγκες της Κοινότητας, λαμβάνοντας υπόψη τα διαφορετικά μεγέθη συγκεκριμένων περιφερειακών ποικιλιών[semigr ] ότι προς το σκοπό αυτό η Επιτροπή θα πρέπει στο εγγύς μέλλον να εκδόσει ποιοτικές προδιαγραφές που να καλύπτουν σε μεγάλο βαθμό τις σημερινές απαιτήσεις των καταναλωτών, μεταξύ άλλων μέσω της παροχής περισσότερων πληροφοριών σχετικά με τις μεθόδους παραγωγής και τις περιβαλλοντικές προδιαγραφές.

(Τροπολογία 3)

Έκτη αιτιολογική σκέψη

>Αρχικό κείμενο>

Ότι η παραγωγή και η εμπορία των οπωροκηπευτικών πρέπει να ενσωματώσουν την περιβαλλοντική μέριμνα, τόσο στο επίπεδο των καλλιεργητικών πρακτικών όσο και της διαχείρισης των χρησιμοποιημένων υλικών και της απάλειψης των προϊόντων που έχουν αποσυρθεί από την παραγωγή, κυρίως όσον αφορά την προστασία της ποιότητας των υδάτων, τη διατήρηση της βιοποικιλότητας και του τοπίου[semigr ]

>Κείμενο μετά την ψηφοφορία στο ΕΚ>

Ότι η παραγωγή και η εμπορία των οπωροκηπευτικών καθώς και εκείνες των άλλων γεωργικών προϊόντων πρέπει να ενσωματώσουν την περιβαλλοντική μέριμνα, τόσο στο επίπεδο των καλλιεργητικών πρακτικών όσο και της διαχείρισης των χρησιμοποιημένων υλικών και της απάλειψης των προϊόντων που έχουν αποσυρθεί από την παραγωγή, κυρίως όσον αφορά την προστασία της ποιότητας των υδάτων, τη διατήρηση της βιοποικιλότητας και του τοπίου[semigr ]

(Τροπολογία 194)

Έβδομη αιτιολογική σκέψη

>Αρχικό κείμενο>

Ότι οι οργανώσεις παραγωγών αποτελούν τα βασικά στοιχεία της κοινής οργάνωσης αγοράς, της οποίας εξασφαλίζουν, στο επίπεδό τους, την αποκεντρωμένη λειτουργία[semigr ] ότι σε μία ολοένα και πιο συγκεντρωμένη ζήτηση, η συγκέντρωση της προσφοράς στο πλαίσιο των οργανώσεων αυτών αποτελεί όσο ποτέ άλλοτε μία οικονομική ανάγκη για την ενίσχυση της θέσης των παραγωγών στην αγορά[semigr ] ότι η συγκέντρωση αυτή πρέπει να πραγματοποιηθεί επί εθελοντικής βάσης και με χρήσιμο τρόπο χάρις στο εύρος και την αποτελεσματικότητα των υπηρεσιών που μπορεί να παράσχει μία οργάνωση παραγωγών στα μέλη της[semigr ]

>Κείμενο μετά την ψηφοφορία στο ΕΚ>

Ότι οι οργανώσεις παραγωγών αποτελούν τα βασικά στοιχεία της κοινής οργάνωσης αγοράς, της οποίας εξασφαλίζουν, στο επίπεδό τους, την αποκεντρωμένη λειτουργία[semigr ] ότι σε μία ολοένα και πιο συγκεντρωμένη ζήτηση, η συγκέντρωση της προσφοράς στο πλαίσιο των οργανώσεων αυτών αποτελεί όσο ποτέ άλλοτε μία οικονομική ανάγκη για την ενίσχυση της θέσης των παραγωγών στην αγορά[semigr ] ότι η συγκέντρωση αυτή πρέπει να πραγματοποιηθεί επί εθελοντικής βάσης και με χρήσιμο τρόπο χάρις στο εύρος και την αποτελεσματικότητα των υπηρεσιών που μπορεί να παράσχει μία οργάνωση παραγωγών στα μέλη της[semigr ] ότι η συνεργασία των παραγωγών διαφέρει σημαντικά μεταξύ των διαφόρων κρατών μελών[semigr ] ότι τα βασικά κριτήρια για τις οργανώσεις παραγωγών θα πρέπει να είναι: να εμπορεύονται με αποτελεσματικότητα, να υιοθετούν τις κατάλληλες πρακτικές της αγοράς και να ελέγχονται από τους παραγωγούς[semigr ]

(Τροπολογία 4)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

ότι οι μικροί παραγωγοί θα πρέπει να ενθαρρυνθούν ώστε να δημιουργήσουν συνεταιρισμούς, να βελτιώσουν την αποτελεσματικότητα και ανταγωνιστικότητά τους στους τομείς της συσκευασίας, της εμπορίας και της διανομής, και να αναγνωρισθούν ως οργάνωση παραγωγών[semigr ]

(Τροπολογία 154)

Αιτιολογική σκέψη 7β (νέα)

>Κείμενο μετά την ψηφοφορία στο ΕΚ>

ότι ο τομέας των οπωροκηπευτικών απασχολεί τον κατ' εξοχή υψηλότερο αριθμό εργαζομένων ανά εκτάριο και είναι ο κύριος εκείνος τομέας που συνδέει τον άνθρωπο με τη γη[semigr ]

(Τροπολογία 155)

Αιτιολογική σκέψη 7γ (νέα)

>Κείμενο μετά την ψηφοφορία στο ΕΚ>

ότι στον τομέα αυτό κυριαρχεί ο μικρός παραγωγός, η μέση έκταση ανά εκμετάλλευση είναι 4 εκτάρια στον τομέα κηπευτικών και 7 εκτάρια στον τομέα των οπωροκαλλιεργιών και ότι επίσης πρόκειται για τον λιγότερο προστατευμένο τομέα ως προς την κοινοτική προτίμηση[semigr ]

(Τροπολογία 156)

Αιτιολογική σκέψη 7δ (νέα)

>Κείμενο μετά την ψηφοφορία στο ΕΚ>

ότι όμως η ΚΟΑ δεν ασκεί μόνο τη λειτουργία ενίσχυσης της παραγωγής αλλά ότι πρέπει στο εξής να αποκτήσει περισσότερο δίκαιο χαρακτήρα ευνοώντας τους άλλους τομείς που μέχρι τώρα είχαν παραμεληθεί, δηλαδή τον κοινωνικό, περιβαλλοντικό και χωροταξικό τομέα[semigr ]

(Τροπολογία 182)

Δέκατη αιτιολογική σκέψη

>Αρχικό κείμενο>

ότι για να καστούν υπεύθυνες οι οργανώσεις παραγωγών, κυρίως όσον αφορά τις χρηματοοικονομικές αποφάσεις που λαμβάνουν και να προσανατολισθούν προς μελλοντικές προοπτικές διάθεσης των δημοσίων πόρων που τους διατίθενται, θα πρέπει να καθορισθούν οι όροι υπό τους οποίους μπορούν να χρησιμοποιηθούν οι εν λόγω πόροι[semigr ] ότι η συγχρηματοδότηση των ταμείων λειτουργίας, η οποία τίθεται σε εφαρμογή από τις οργανώσεις παραγωγών, φαίνεται ότι αποτελεί την κατάλληλη λύση[semigr ]

>Κείμενο μετά την ψηφοφορία στο ΕΚ>

ότι για να διατηρήσουν οι αποσύρσεις τον χαρακτήρα της συγκυριακής παρέμβασης, θα ήταν σκόπιμος ο περιορισμός της προσφυγής σε αυτές, σε ένα ποσοστό του όγκου που εμπορεύονται ετησίως οι οργανώσεις παραγωγών και, για να προσανατολισθούν οι τελευταίες προς μελλοντικές προοπτικές διάθεσης των δημοσίων πόρων που τους διατίθενται, θα πρέπει να καθορισθούν οι όροι υπό τους οποίους μπορούν να χρησιμοποιηθούν οι εν λόγω πόροι[semigr ]

(Τροπολογία 5)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

Ότι δεν ενδείκνυται η εισαγωγή στη διαχείριση της αγοράς της συγχρηματοδότησης είτε από τους παραγωγούς, είτε από τα κράτη μέλη, εφ' όσον παραβιάζει την αρχή της χρηματοδοτικής αλληλεγγύης -η οποία εφαρμόζεται σε άλλους τομείς που έχουν ήδη υποστεί μεταρρύθμιση- και δημιουργεί διακρίσεις σε σχέση με τη μεταχείριση τόσο των διαφόρων παραγωγών, όσο και των διαφορετικών κρατών μελών, αναλόγως των οικονομικών τους δυνατοτήτων[semigr ]

(Τροπολογία 6)

Αιτιολογική σκέψη 10β (νέα)

>Κείμενο μετά την ψηφοφορία στο ΕΚ>

Ότι κατά τον επαναπροσανατολισμό των βασικών κανόνων της κοινής οργάνωσης των αγορών οπωροκηπευτικών, πρέπει να λαμβάνεται υπόψη η δέσμευση που ανέλαβε το «Συμβούλιο Jumbo» του Σεπτεμβρίου 1993 να τηρούνται σε όλους τους τομείς, συμπεριλαμβανομένων και των υποχρεώσεων που έχουν αναληφθεί στο πλαίσιο του Παγκοσμίου Οργανισμού Εμπορίου, οι αρχές της οικονομικής αλληλεγγύης και της κοινοτικής προτίμησης, όπως ορίσθηκαν το 1992 κατά την έγκριση των προσανατολισμών για τη μεταρρύθμιση της ΚΑΠ.

(Τροπολογία 7)

Αιτιολογική σκέψη 10γ (νέα)

>Κείμενο μετά την ψηφοφορία στο ΕΚ>

Ότι στους τομείς όπου δεν έχει γίνει η μεταρρύθμιση, πρέπει να εφαρμοσθούν οι θεμελιώδεις αρχές της ΚΑΠ: κοινοτική προτίμηση, χρηματοπιστωτική αλληλεγγύη και ενότητα αγοράς και ότι στο Μικτό Συμβούλιο του Σεπτεμβρίου 1993, η Επιτροπή και το Συμβούλιο ανέλαβαν τη δέσμευση να εφαρμόσουν για τους τομείς όπου δεν έχει γίνει μεταρρύθμιση τις γεωργικές και χρηματοπιστωτικές θεμελιώδεις αρχές που ενέπνεαν μέχρι σήμερα τη μεταρρύθμιση της ΚΑΠ, προκειμένου να διασφαλισθούν τα γεωργικά εισοδήματα των παραγωγών[semigr ] ότι οι θεμελιώδεις αυτές αρχές θα πρέπει για το λόγο αυτό να διέπουν και τη μεταρρύθμιση της Οργάνωσης Κοινής Αγοράς των οπωροκηπευτικών.

(Τροπολογία 8)

Αιτιολογική σκέψη 10δ (νέα)

>Κείμενο μετά την ψηφοφορία στο ΕΚ>

Ότι θα πρέπει να υπάρξει ισότιμη κατανομή της αύξησης στις δαπάνες των διαφόρων τομέων που υπήρξαν αντικείμενο της μεταρρύθμισης της ΚΑΠ, εφ' όσον οι συνέπειες της ολοκλήρωσης του Γύρου της Ουρουγουάης απαιτούν από όλους αυτούς τους τομείς την πραγματοποίηση πρόσθετων προσπαθειών με στόχο τη βελτίωση της ανταγωνιστικότητάς τους και την αντιμετώπιση του περιορισμού της κοινοτικής προτίμησης[semigr ] ότι, προς την κατεύθυνση αυτή και με στόχο τη διασφάλιση του εισοδήματος των παραγωγών, σημειώθηκαν τα τελευταία έτη σημαντικές αυξήσεις στις δαπάνες τομέων όπως τα δημητριακά, το βόειο κρέας και τα γαλακτοκομικά και ότι, κατά συνέπεια, θα ήταν δίκαιο να υπάρξει η χρηματοδοτική διαθεσιμότητα που απαιτείται για τη διαμόρφωση των μηχανισμών οι οποίοι θα επιτρέπουν την επιβίωση των εκμεταλλεύσεων και τη διασφάλιση ενός ελαχίστου επιπέδου για το εισόδημα των παραγωγών.

(Τροπολογία 9)

Αιτιολογική σκέψη 10ε (νέα)

>Κείμενο μετά την ψηφοφορία στο ΕΚ>

ότι σκόπιμο θα ήταν, στις περιοχές όπου κρίνεται απαραίτητο για κοινωνικοπολιτικούς, οικονομικούς, εμπορικούς ή εργασιακούς λόγους ή λόγω ελλιπούς λειτουργίας ή ελλιπούς διαφάνειας των οργανώσεων παραγωγών που ασκούν δραστηριότητα στις συγκεκριμένες ζώνες, η Επιτροπή να έχει τη δυνατότητα να εξουσιοδοτεί την αρμόδια περιφερειακή αρχή να αποφασίζει, κατ´ εξαίρεση και προσωρινά, βάσει αιτιολόγησης και ειδικών προγραμμάτων, να παρέχει άμεσες ενισχύσεις ακόμη και με χαρακτήρα αντιστάθμισης λόγω απώλειας εισοδήματος προς όφελος συγκεκριμένων προϊόντων[semigr ] οι ενισχύσεις αυτές θα πρέπει όμως να χρηματοδοτούνται από το ΕΓΤΠΕ και να διαχειρίζονται από τις οργανώσεις παραγωγών και δεν μπορούν σε καμμία περίπτωση να είναι αντίθετες προς τις αρχές του υγιούς ανταγωνισμού[semigr ]

(Τροπολογία 10)

Δέκατη τέταρτη αιτιολογική σκέψη

>Αρχικό κείμενο>

Ότι, προκειμένου να σταθεροποιηθούν οι τιμές, σκόπιμο είναι οι οργανώσεις παραγωγών να μπορούν να παρέμβουν στην αγορά, αποφασίζοντας να μην διαθέσουν προς πώληση ορισμένες ποσότητες προϊόντων σε ορισμένες περιόδους[semigr ] ότι οι εν λόγω εργασίες απόσυρσης δεν μπορούν να θεωρηθούν σαν μια εναλλακτική δυνατότητα διάθεσης στην αγορά[semigr ] ότι ως εκ τούτου η κοινοτική χρηματοδότησή τους αφ' ενός πρέπει να εξασφαλισθεί μόνον για ένα συγκεκριμένο ποσοστό της παραγωγής και αφ' ετέρου πρέπει να περιορίζεται σε μία μειωμένη κοινοτική αποζημίωση, με την επιφύλαξή της για τον σκοπό αυτό χρησιμοποίησης των ταμείων λειτουργίας[semigr ] ότι με σκοπό την απλούστευση, αποδεικνύεται δικαιολογημένο να ληφθεί υπόψη μία ενιαία και γραμμική κοινοτική αποζημίωση για κάθε προϊόν[semigr ] ότι για να επιτευχθεί μια μείωση συγκρίσιμη σε εύρος, για το σύνολο των προϊόντων, απαιτούνται ορισμένες διαφοροποιήσεις[semigr ]

>Κείμενο μετά την ψηφοφορία στο ΕΚ>

Ότι, προκειμένου να σταθεροποιηθούν οι τιμές, είναι αναγκαίο να υπάρξει παρέμβαση στην αγορά, μη διαθέτοντας προς πώληση ορισμένες ποσότητες προϊόντων σε ορισμένες περιόδους[semigr ] ότι οι εν λόγω εργασίες απόσυρσης δεν μπορούν να θεωρηθούν σαν μια εναλλακτική δυνατότητα διάθεσης στην αγορά[semigr ] ότι ως εκ τούτου η κοινοτική χρηματοδότησή τους πρέπει να εξασφαλισθεί μόνον για ένα συγκεκριμένο ποσοστό της παραγωγής[semigr ] ότι με σκοπό την απλούστευση, αποδεικνύεται δικαιολογημένο να ληφθεί υπόψη μία ενιαία και γραμμική κοινοτική αποζημίωση για κάθε προϊόν και τις ποικιλίες του[semigr ] ότι για να επιτευχθεί μια μείωση συγκρίσιμη σε εύρος, για το σύνολο των προϊόντων, απαιτούνται ορισμένες διαφοροποιήσεις[semigr ]

(Τροπολογία 11)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

Ότι είναι αναγκαία η αποφυγή των περιβαλλοντικών προβλημάτων που θα μπορούσε να δημιουργήσει η εγκατάλειψη της εσοδείας στους αγρούς, η μείωση της κοινοτικής αποζημίωσης για απόσυρση, στο τέλος της μεταβατικής περιόδου, δεν μπορεί να υπερβαίνει ένα ορισμένο επίπεδο, ώστε να επιτρέπεται σε οποιαδήποτε περίπτωση, η κάλυψη των εξόδων συλλογής και μεταφοράς[semigr ] ότι, για να τηρούνται αυτοί οι όροι, για τις ντομάτες και τα μανταρίνια satsuma η αποζημίωση θα πρέπει να είναι ίση με την ανώτατη τιμή απόσυρσης[semigr ]

(Τροπολογία 12)

Αιτιολογική σκέψη 14β (νέα)

>Κείμενο μετά την ψηφοφορία στο ΕΚ>

ότι πρέπει, στο μέτρο του δυνατού, να αποφευχθεί το να εγκαταλείπονται στο χωράφι τα προϊόντα εκείνα που δεν συγκομίζονται[semigr ] ότι τούτο μπορεί να αποτραπεί κυρίως σε ό,τι αφορά τα μήλα, εάν τα προϊόντα για τα οποία γίνεται η παρέμβαση προσφέρονται μία δεύτερη φορά στην μεταποιητική βιομηχανία έναντι χαμηλότερης τιμής, με πριμοδότηση από το ΕΓΤΠΕ με σκοπό την τόνωση των δραστηριοτήτων μεταποίησης των προϊόντων της απόσυρσης.

(Τροπολογία 14)

Αιτιολογική σκέψη 16α (νέα)

>Κείμενο μετά την ψηφοφορία στο ΕΚ>

ότι η προγραμματιζόμενη μείωση των αποσύρσεων και της κοινοτικής τους χρηματοδότησης καθιστούν απαραίτητη την περαιτέρω προστασία με στόχο την αποφυγή του κοινωνικού και οικολογικού dumping και για τη διασφάλιση του εισοδήματος[semigr ] ότι, για το σκοπό αυτό, καθορίζονται ελάχιστες τιμές αγοράς[semigr ]

(Τροπολογία 15)

Αιτιολογική σκέψη 17α (νέα)

>Κείμενο μετά την ψηφοφορία στο ΕΚ>

ότι πρέπει να διατηρηθεί η αρχή της κοινοτικής προτίμησης, με παράλληλο σεβασμό των συμφωνιών της Παγκόσμιας Οργάνωσης Εμπορίου, και ότι προς το σκοπό αυτό πρέπει να υπάρχει μέγιστη δυνατή προσοχή κατά τη σύναψη νέων διμερών εμπορικών συμφωνιών ή κατά την εκχώρηση προτιμησιακών δασμών, ιδίως σε ό,τι αφορά τα ευαίσθητα προϊόντα[semigr ] ότι είναι δίκαιο, στο μέλλον, η εκχώρηση τέτοιων δασμολογικών προτιμήσεων, να συνδυάζεται αυστηρά με ειδικά μέτρα υπέρ των αντίστοιχων τομέων, μέτρα, όπως για παράδειγμα, η δημιουργία ταμείων προώθησης.

(Τροπολογία 16)

Αιτιολογική σκέψη 17β (νέα)

>Κείμενο μετά την ψηφοφορία στο ΕΚ>

Ότι η ολοκλήρωση των πολυμερών εμπορικών διαπραγματεύσεων του Γύρου της Ουρουγουάης και άλλων προτιμησιακών συμφωνιών με τρίτες χώρες υποβαθμίζει την αρχή της κοινοτικής προτίμησης και το εισόδημα των γεωργών, προκαλώντας δυσκολίες στις αγορές[semigr ] ότι ενδείκνυται να υπάρξει αντιστάθμιση αυτής της εισοδηματικής απώλειας[semigr ]

(Τροπολογία 17)

Αιτιολογική σκέψη 22α (νέα)

>Κείμενο μετά την ψηφοφορία στο ΕΚ>

ότι η κοινή οργάνωση αγοράς στον τομέα των οπωροκηπευτικών πρέπει να διασφαλίζει τον πλήρη εφοδιασμό των ευρωπαίων καταναλωτών με οπωροκηπευτικά καλής ποιότητος και σε τιμές προσιτές για τις οικογένειες με χαμηλό εισόδημα, δεδομένης της σημασίας που έχουν για μια υγιεινή διατροφή τα νωπά οπωροκηπευτικά[semigr ]

(Τροπολογία 18)

Άρθρο 2, παράγραφος 1

>Αρχικό κείμενο>

1. Τα προϊόντα που προορίζονται να παραδοθούν νωπά στον καταναλωτή μπορούν να καταταχθούν με αναφορά σε ένα σύστημα κανόνων ποιότητας.

>Κείμενο μετά την ψηφοφορία στο ΕΚ>

1. Τα προϊόντα που προορίζονται να παραδοθούν νωπά στον καταναλωτή μπορούν να καταταχθούν με αναφορά σε ένα σύστημα κανόνων ποιότητας. Τα προϊόντα που διοχετεύονται στα εργοστάσια μεταποίησης και δεν υπόκεινται στην υποχρέωση σεβασμού των κανόνων αυτών. Εντούτοις, μπορούν να καθοριστούν ελάχιστα κριτήρια ποιότητας, σύμφωνα με τη διαδικασία που προβλέπεται στο άρθρο 45 για τα προϊόντα που προορίζονται για τη μεταποίηση.

(Tροπολογία 19)

Άρθρο 2, παράγραφος 2

>Αρχικό κείμενο>

2. Οι κανόνες ΕΟΚ/ΟΗΕ για τα νωπά οπωροκηπευτικά τους οποίους συνιστά η ομάδα εργασίας για την τυποποίηση των αλλοιώσιμων προϊόντων και τη βελτίωση της ποιότητας στο πλαίσιο της Οικονομικής Επιτροπής για την Ευρώπη, και οι οποίοι υφίστανται κατά την ημερομηνία έναρξης ισχύος του παρόντος κανονισμού, θεσπίζονται σύμφωνα με τη διαδικασία που προβλέπεται στο άρθρο 45 για την εφαρμογή της κοινής οργάνωσης αγοράς για τα προϊόντα που εμφαίνονται στο Παράρτημα Ι. Μέχρι την εν λόγω θέσπιση, συνεχίζουν να ισχύουν οι κανόνες που καθορίζονται σε εφαρμογή του άρθρου 2 του κανονισμού ΕΟΚ αριθ. 1035/72.

>Κείμενο μετά την ψηφοφορία στο ΕΚ>

2. Για την εφαρμογή της κοινής οργάνωσης αγοράς για τα προϊόντα που εμφαίνονται στο παράρτημα Ι, θα συνεχίσουν να ισχύουν οι κανόνες που καθορίζονται σε εφαρμογή του άρθρου 2 του Κανονισμού ΕΟΚ αριθ. 1035/72. Η προσαρμογή των κανόνων αυτών θα πραγματοποιηθεί σύμφωνα με τη διαδικασία που προβλέπεται στο άρθρο 45.

Σε περίπτωση που οι κανόνες τους οποίους συνιστά η ομάδα εργασίας για την τυποποίηση των αλλοιώσιμων προϊόντων και τη βελτίωση της ποιότητας στο πλαίσιο της Οικονομικής Επιτροπής για την Ευρώπη συμφωνούν ή αναπροσαρμοσθούν βάσει των (αναπροσαρμοσμένων) κανόνων που θεσπίζονται σύμφωνα με το άρθρο 2 του κανονισμού (ΕΟΚ) αριθ. 1035/72, τότε οι διεθνείς αυτοί κανόνες θεσπίζονται βάσει της διαδικασίας του άρθρου 45, για την κοινή οργάνωση αγοράς των προϊόντων που ορίζει το παράρτημα Ι.

(Τροπολογία 20)

Άρθρο 2, παράγραφος 3

>Αρχικό κείμενο>

Οι παρεκκλίσεις από τους κανόνες ποιότητος που θεσπίζονται κατ´ εφαρμογή της παραγράφου 1 και οι οποίοι είναι αναγκαίοι για την πλήρωση των ειδικών απαιτήσεων της κοινής οργάνωσης αγοράς θεσπίζονται σύμφωνα με τη διαδικασία που προβλέπεται στο άρθρο 45.

>Κείμενο μετά την ψηφοφορία στο ΕΚ>

Οι παρεκκλίσεις από τους κανόνες ποιότητος που θεσπίζονται κατ´ εφαρμογή της παραγράφου 1 και οι οποίοι είναι αναγκαίοι για την πλήρωση των ειδικών απαιτήσεων της κοινής οργάνωσης αγοράς ή νέων κανόνων, κυρίως οργανοληπτικών, θεσπίζονται σύμφωνα με τη διαδικασία που προβλέπεται στο άρθρο 45.

(Τροπολογία 21)

Άρθρο 2, παράγραφος 3α (νέα)

>Κείμενο μετά την ψηφοφορία στο ΕΚ>

3α. Οι κανόνες ΕΟΚ/ΟΗΕ για τα νωπά οπωροκηπευτικά, οι οποίοι εγκρίνονται από τον παρόντα κανονισμό, αποτελούν αντικείμενο περιοδικής αναθεώρησης ανά διετία.

(Τροπολογία 22)

Άρθρο 3, παράγραφος 1, δεύτερο και τρίτο εδάφιο

>Αρχικό κείμενο>

Ωστόσο, τα κράτη μέλη μπορούν να μην υποβάλλουν στην υποχρέωση τηρήσεως των κανόνων ποιότητας ή σε ορισμένες διατάξεις τους[semigr ]

α) τα προϊόντα που εκτίθενται προς πώληση, διατίθενται προς πώληση, πωλούνται, παραδίδονται ή τίθενται σε εμπορία με οποιονδήποτε άλλον τρόπο, από τον παραγωγό τους στους τόπους χονδρικής πωλήσεως, ιδίως στις αγορές παραγωγής που βρίσκονται στην περιοχή παραγωγής,

β) Τα προϊόντα που διοχετεύονται από αυτούς τους τόπους χονδρικής πωλήσεως προς σταθμούς προετοιμασίας και συσκευασίας ή προς σταθμούς εναποθήκευσης που βρίσκονται στην ίδια περιοχή παραγωγής[semigr ]

Σε περίπτωση εφαρμογής του δεύτερου εδαφίου, το σχετικό κράτος μέλος ενημερώνει την Επιτροπή και της ανακοινώνει τα μέτρα που έλαβε για το σκοπό αυτόν.

>Κείμενο μετά την ψηφοφορία στο ΕΚ>

Διαγράφεται

(Τροπολογία 23)

Άρθρο 3, παράγραφος 2, εισαγωγή

>Αρχικό κείμενο>

2. Δεν υπόκεινται στην υποχρέωση τηρήσεως των κανόνων ποιότητος στην περιοχή παραγωγής:

>Κείμενο μετά την ψηφοφορία στο ΕΚ>

2. Δεν υπόκεινται στην υποχρέωση τηρήσεως των κανόνων ποιότητος στην περιοχή παραγωγής εντός κράτους μέλους:

(Τροπολογία 24)

Άρθρο 3, παράγραφος 3, σημείο α)

>Αρχικό κείμενο>

α) τα προϊόντα που διοχετεύονται προς τα εργοστάσια μεταποίησης με την επιφύλαξη του ενδεχομένου καθορισμού από την Επιτροπή και σύμφωνα με τη διαδικασία του άρθρου 45, ελάχιστων κριτηρίων ποιότητας για τα προϊόντα που προορίζονται για βιομηχανική μεταποίηση.

>Κείμενο μετά την ψηφοφορία στο ΕΚ>

α) τα προϊόντα που διοχετεύονται προς τα εργοστάσια μεταποίησης εφόσον παρέχεται η απόδειξη για τον προορισμό τους.

>Αρχικό κείμενο>

Πρέπει να παρέχεται η απόδειξη ότι τα προϊόντα ανταποκρίνονται στις προβλεπόμενες προϋποθέσεις, ιδίως όσον αφορά τον προορισμό τους.

(Τροπολογία 25)

Άρθρο 4

>Αρχικό κείμενο>

Στην περίπτωση που τα προϊόντα, τα οποία ανταποκρίνονται στους κανόνες ποιότητας, δεν δύνανται να καλύψουν τις ανάγκες κατανάλωσης, η Επιτροπή λαμβάνει για περιορισμένη περίοδο και σύμφωνα με τη διαδικασία του άρθρου 45, μέτρα παρεκκλίσεως από την εφαρμογή των κανόνων αυτών.

>Κείμενο μετά την ψηφοφορία στο ΕΚ>

1. Στην περίπτωση που παρουσιάζεται σοβαρή κρίση στην αγορά λόγω του εφοδιασμού με προϊόντα που ανταποκρίνονται στους κανόνες ποιότητας, είτε διότι είναι σαφώς κατώτερος από τις ανάγκες κατανάλωσης, είτε γιατί υπερβαίνει τις ανάγκες αυτές κατά πολύ, μπορούν να ληφθούν για περιορισμένο χρονικό διάστημα μέτρα παρέκκλισης της εφαρμογής των κανόνων αυτών.

>Κείμενο μετά την ψηφοφορία στο ΕΚ>

2. Τα μέτρα που αναφέρονται στην παράγραφο 1 θεσπίζονται με βάση τη διαδικασία που προβλέπεται στο άρθρο 45.

(Τροπολογία 26)

Άρθρο 6, δεύτερο εδάφιο, παύλα 3α (νέα)

>Κείμενο μετά την ψηφοφορία στο ΕΚ>

- τα ενδεχόμενα περιβαλλοντικά κριτήρια.

(Τροπολογία 27)

Άρθρο 7, πρώτο εδάφιο

>Αρχικό κείμενο>

Για να διαπιστωθεί αν τα προϊόντα για τα οποία έχουν καθορισθεί κανόνες ποιότητας ανταποκρίνονται στις διατάξεις των άρθρων 3 έως 6, διενεργείται δειγματοληπτικός έλεγχος της τήρησης των διατάξεων σε όλα τα στάδια εμπορίας, καθώς και κατά τη μεταφορά, από τους οργανισμούς που ορίζει κάθε κράτος μέλος σύμφωνα με τις διατάξεις του Tίτλου VI.

>Κείμενο μετά την ψηφοφορία στο ΕΚ>

Για να διαπιστωθεί αν τα προϊόντα για τα οποία έχουν καθορισθεί κανόνες ποιότητας ανταποκρίνονται στις διατάξεις των άρθρων 3 έως 6, διενεργείται δειγματοληπτικός έλεγχος της τήρησης των διατάξεων σε όλα τα στάδια εμπορίας, καθώς και κατά τη μεταφορά, από τους οργανισμούς που ορίζει κάθε κράτος μέλος σύμφωνα με τις διατάξεις του Tίτλου VI[semigr ] ο έλεγχος αυτός θα είναι συστηματικός σε ό,τι αφορά τα εμπορεύματα που προέρχονται από τρίτες χώρες.

>Κείμενο μετά την ψηφοφορία στο ΕΚ>

Σε όλες τις περιπτώσεις, υπάρχει η ευθύνη του κατόχου των προϊόντων, εφόσον υπάρχει πρόσβαση των κανόνων ποιότητας, και τούτο σε όλα τα στάδια του κυκλώματος εμπορίας.

(Τροπολογία 28)

Άρθρο 7, δεύτερο εδάφιο

>Αρχικό κείμενο>

Ο έλεγχος αυτός πρέπει να διενεργείται, κατά προτίμηση, πριν από την αναχώρηση από τις ζώνες παραγωγής, κατά τη συσκευασία ή την φόρτωση του εμπορεύματος.

>Κείμενο μετά την ψηφοφορία στο ΕΚ>

Ο έλεγχος αυτός πρέπει να διενεργείται, κατά προτίμηση, πριν από την αναχώρηση από τις ζώνες παραγωγής, κατά τη συσκευασία ή την φόρτωση του εμπορεύματοςκαι στα σημεία πώλησης. Στην περίπτωση των εμπορευμάτων που προέρχονται από τρίτες χώρες, ο έλεγχος θα πραγματοποιείται πριν από την είσοδό τους στο έδαφος της Κοινότητας.

(Τροπολογία 29)

Άρθρο 7, τρίτο εδάφιο

>Αρχικό κείμενο>

Τα κράτη μέλη ανακοινώνουν στα άλλα κράτη μέλη και στην Επιτροπή τους οργανισμούς τους οποίους όρισαν ως υπεύθυνους για τον έλεγχο.

>Κείμενο μετά την ψηφοφορία στο ΕΚ>

Τα κράτη μέλη ανακοινώνουν στα άλλα κράτη μέλη και στην Επιτροπή τους οργανισμούς τους οποίους όρισαν ως υπεύθυνους για τον έλεγχο και για το σχεδιασμό του ελέγχου. Σε περίπτωση που αποδειχθεί ότι ο έλεγχος δεν είναι ικανοποιητικός στην πράξη, τότε μπορεί η Επιτροπή να επιβάλει τις κατάλληλες κυρώσεις.

>Κείμενο μετά την ψηφοφορία στο ΕΚ>

Πρέπει επίσης να διενεργούνται έλεγχοι ώστε να διασφαλίζεται πως οι εισαγωγές από τρίτες χώρες προϊόντων που καλύπτονται από πρότυπα ποιότητος συμμορφώνονται επίσης με τα πρότυπα που εφαρμόζονται εντός της Κοινότητας.

(Τροπολογία 30)

Άρθρο 8, παράγραφος 2, εδάφιο 1α (νέο)

>Κείμενο μετά την ψηφοφορία στο ΕΚ>

Τα εισαγόμενα προϊόντα υποβάλλονται σε έλεγχο ποιότητας πριν να εξέλθουν από την τελωνειακή επικράτεια της τρίτης χώρας που εξάγει προς την Ευρωπαϊκή Ένωση.

(Τροπολογία 186)

Άρθρο 11, παράγραφος 1, σημείο α), εισαγωγή

>Αρχικό κείμενο>

α) το οποίο έχει συσταθεί με την πρωτοβουλία των παραγωγών οπωροκηπευτικών που αναφέρονται στο άρθρο 1, παράγραφος 2 με σκοπό κυρίως:

>Κείμενο μετά την ψηφοφορία στο ΕΚ>

α) το οποίο έχει συσταθεί με την πρωτοβουλία των παραγωγών οπωροκηπευτικών που αναφέρονται στο άρθρο 1, παράγραφος 2 και μπορεί να παρουσιάζεται, σε εθνικό επίπεδο, υπό την μορφήν οργάνωσης παραγωγών, με ελάχιστο σκοπό κυρίως:

(Tροπολογία 32)

Άρθρο 11, παράγραφος 1, σημείο α), υποσημείο 2

>Αρχικό κείμενο>

2. να αναπτυχθεί η συγκέντρωση της προσφοράς μέσω της διάθεσης στην αγορά της παραγωγής των μελών της οργάνωσης.

>Κείμενο μετά την ψηφοφορία στο ΕΚ>

2. να αναπτυχθεί η συγκέντρωση της προσφοράς και η διάθεση στην αγορά της παραγωγής των μελών της οργάνωσης, μέσω της οργάνωσης των πωλήσεων ή της εμπορίας των προϊόντων που αναφέρονται στο άρθρο 1, παρ. 2.

(Τροπολογία 33)

Άρθρο 11, παράγραφος 1, σημείο α), υποσημείο 3

>Αρχικό κείμενο>

3. να μειωθεί το κόστος παραγωγής και να ρυθμιστούν οι τιμές.

>Κείμενο μετά την ψηφοφορία στο ΕΚ>

3. να μειωθεί το κόστος παραγωγής, να ρυθμιστούν οι τιμές και να ενισχυθεί η διαπραγματευτική δύναμη των παραγωγών έναντι των βιομηχανιών μεταποίησης και της διανομής.

(Τροπολογία 34)

Άρθρο 11, παράγραφος 1, σημείο α), υποσημείο 4

>Αρχικό κείμενο>

4. να προωθηθούν καλλιεργητικές μέθοδοι και τεχνικές παραγωγής και διαχείρισης των αποβλήτων που είναι φιλικές προς το περιβάλλον, κυρίως για να προστατευθεί η ποιότητα των υδάτων, του εδάφους, του τοπίου και να ευνοηθεί η βιοποικιλότητα,

>Κείμενο μετά την ψηφοφορία στο ΕΚ>

4. να προωθηθούν καλλιεργητικές μέθοδοι και τεχνικές παραγωγής καθώς και μέθοδοι περιφερειακής εμπορίας και εξοικονόμησης ενέργειας και ύδατος, και μέτρα διαχείρισης των αποβλήτων που είναι φιλικές προς το περιβάλλον, κυρίως για να προστατευθεί η ποιότητα των υδάτων, του εδάφους, του τοπίου και να ευνοηθεί η βιοποικιλότητα,

(Τροπολογία 35)

Άρθρο 11, παράγραφος 1, σημείο α), υποσημεία 4α έως 4γ (νέα)

>Κείμενο μετά την ψηφοφορία στο ΕΚ>

4α. να διευκολυνθεί η γνώση η διαφάνεια της αγοράς με την παρακολούθηση σε πραγματικούς χρόνους, με τη βοήθεια κατάλληλων και αποτελεσματικών εργαλείων διαχείρισης (κεντρική οργάνωση των αποδείξεων και των πληρωμών).

>Κείμενο μετά την ψηφοφορία στο ΕΚ>

4β. να στηριχθεί και να βελτιωθεί το εισόδημα των παραγωγών.

>Κείμενο μετά την ψηφοφορία στο ΕΚ>

4γ. να εφαρμοστεί, όπου χρειάζεται, μια συνολική και προγραμματισμένη παρέμβαση με στόχο την αναδιάρθρωση των καλλιεργειών.

(Τροπολογία 36)

Άρθρο 11, παράγραφος 1, σημείο β), υποσημείο 2

>Αρχικό κείμενο>

2. Να είναι μέλη, για κάθε γεωργική εκμετάλλευση, μιας μόνο οργάνωσης παραγωγών.

>Κείμενο μετά την ψηφοφορία στο ΕΚ>

2. Να είναι μέλη, για κάθε γεωργική εκμετάλλευση, μιας μόνο οργάνωσης παραγωγών, για το σύνολο των προϊόντων για τα οποία η οργάνωση στην οποία ανήκουν είναι αναγνωρισμένη. Όμως, στην περίπτωση κατά την οποία ο παραγωγός κατέχει καλλιεργητικές εκτάσεις που υπάγονται στην αρμοδιότητα διαφορετικών οργανώσεων παραγωγών, έχει τη δυνατότητα να είναι μέλος περισσοτέρων τέτοιων οργανώσεων,

(Τροπολογία 166)

Άρθρο 11, παράγραφος 1, σημείο β), υποσημείο 3, εισαγωγή

>Αρχικό κείμενο>

3. να πωλούν, μέσω της οργάνωσης παραγωγών, το σύνολο της παραγωγής τους. Ωστόσο, αν η οργάνωση παραγωγών το επιτρέπει υπό όρους τους οποίους καθορίζει, οι παραγωγοί μέλη μπορούν:

>Κείμενο μετά την ψηφοφορία στο ΕΚ>

3. να πωλούν, μέσω της οργάνωσης παραγωγών, το σύνολο της παραγωγής τους όσον αφορά όλα τα προϊόντα για τα οποία είναι αναγνωρισμένη η οργάνωση στην οποία έχουν προσχωρήσει. Ωστόσο, αν η οργάνωση παραγωγών το επιτρέπει υπό όρους τους οποίους καθορίζει, οι παραγωγοί μέλη μπορούν:

(Τροπολογία 37)

Άρθρο 11, παράγραφος 1, σημείο β), υποσημείο 3, παύλες

>Αρχικό κείμενο>

- μέχρι 10% κατ´ ανώτατο όριο της παραγωγής, να προβαίνουν, στον τόπο της εκμετάλλευσής τους, σε απευθείας πωλήσεις στον καταναλωτή για τις προσωπικές του ανάγκες,

- και εξάλλου να θέτουν σε εμπορία, οι ίδιοι ή μέσω μιας άλλης οργάνωσης παραγωγών, η οποία καθορίζεται από την δική τους οργάνωση, τα προϊόντα, τα οποία αντιπροσωπεύουν αμελητέο όγκο σε σχέση με τον όγκο που τίθεται σε εμπορία από αυτήν,

- να θέτουν σε εμπορία μέσω μιας άλλης οργάνωσης παραγωγών, η οποία καθορίζεται από την δική τους οργάνωση, τα προϊόντα τα οποία, λόγω των χαρακτηριστικών τους δεν υπάγονται, εκ προοιμίου, στις εμπορικές δραστηριότητες της σχετικής οργάνωσης,

>Κείμενο μετά την ψηφοφορία στο ΕΚ>

- μέχρι 10% κατ´ ανώτατο όριο της παραγωγής, να προβαίνουν, στον τόπο της εκμετάλλευσής τους, σε απευθείας πωλήσεις στον καταναλωτή

- να θέτουν σε εμπορία, οι ίδιοι ή μέσω μιας άλλης οργάνωσης παραγωγών, η οποία καθορίζεται από την δική τους οργάνωση, τα προϊόντα, τα οποία αντιπροσωπεύουν αμελητέο όγκο σε σχέση με τον όγκο που τίθεται σε εμπορία από αυτήν,

Διαγράφεται

(Τροπολογία 38)

Άρθρο 11, παράγραφος 1, σημείο β), υποσημείο 3,

παύλα 3α (νέα)

>Κείμενο μετά την ψηφοφορία στο ΕΚ>

- να προωθούν ή να συμμετέχουν σε οργανώσεις που έχουν ως στόχο την εμπορία ή την αξιοποίηση του συγκεκριμένου προϊόντος ή των συγκεκριμένων προϊόντων. Το έργο αυτό μπορεί επίσης να λάβει μορφή μετοχικής συμμετοχής σε εταιρείες, οργανώσεις και ενώσεις εμπορίας που εδρεύουν είτε στην εθνική επικράτεια είτε στο κοινοτικό και/ή εξωκοινοτικό έδαφος. Τούτο φαίνεται επίσης να είναι σύμφωνο και με τη δημιουργία εμπορικών μακροδομών ή άλλων εταιρικών δομών που πλαισιώνονται από άλλες κοινοτικές διατάξεις που αναφέρθηκαν προηγουμένως (βλ. κανονισμούς για τα διαρθρωτικά ταμεία 2052/88(1), 866/90(2), 3669/93(3) κ.εξ.).

_______________

(1) ΕΕ L 185 της 15.07.1988, σελ. 9

(2) ΕΕ L 91 της 06.04.1990, σελ. 1

(3) ΕΕ L 338 της 31.12.1993, σελ. 26

(Τροπολογία 39)

Άρθρο 11, παράγραφος 1, σημείο γ), υποσημεία 1 έως 5

>Αρχικό κείμενο>

1. τις λεπτομέρειες καθορισμού, έκδοσης και τροποποίησης των κανόνων που αναφέρονται στο στοιχείο β, σημείο 1,

>Κείμενο μετά την ψηφοφορία στο ΕΚ>

1. τους κανόνες που εξασφαλίζουν, κατά δημοκρατικό τρόπο, στους παραγωγούς μέλη τον έλεγχο της οργάνωσής τους και την αυτονομία των αποφάσεών της,

>Αρχικό κείμενο>

2. τις αναγκαίες εισφορές για τη χρηματοδότηση της οργάνωσης παραγωγών

>Κείμενο μετά την ψηφοφορία στο ΕΚ>

2. τις αναγκαίες εισφορές ή κρατήσεις από την πώληση ή εμπορικά περιθώρια για τη χρηματοδότηση της οργάνωσης παραγωγών και την κατάρτιση προϋπολογισμού λειτουργίας.

>Αρχικό κείμενο>

3. τους κανόνες που εξασφαλίζουν, κατά δημοκρατικό τρόπο, στους παραγωγούς-μέλη τον έλεγχο της οργάνωσής τους και την αυτονομία των αποφασεών της

>Κείμενο μετά την ψηφοφορία στο ΕΚ>

3. τις λεπτομέρειες καθορισμού, έκδοσης και τροποποίησης των κανόνων που αναφέρονται στο στοιχείο β, σημείο 1,

>Αρχικό κείμενο>

4. τις κυρώσεις για την παραβίαση, είτε των υποχρεώσεων που προκύπτουν από το καταστατικό και κυρίως από τη μη καταβολή των εισφορών, είτε τους κανόνες που καθορίζονται από την οργάνωση παραγωγών,

>Κείμενο μετά την ψηφοφορία στο ΕΚ>

4. τις κυρώσεις για την παραβίαση, είτε των υποχρεώσεων που προκύπτουν από το καταστατικό και κυρίως από τη μη καταβολή των εισφορών, είτε τους κανόνες που καθορίζονται από την οργάνωση παραγωγών,

>Κείμενο μετά την ψηφοφορία στο ΕΚ>

4α. υπογραμμίζεται, εξάλλου, η ανάγκη, σε ό,τι αφορά τις μορφές πώλησης που εγκρίνονται από τις οργανώσεις παραγωγών, να δίνεται η δυνατότητα στις οργανώσεις παραγωγών να αναπτύσσουν διασυνεταιριστικούς δεσμούς.

>Αρχικό κείμενο>

5. τους κανόνες σχετικά με την αποδοχή νέων μελών και κυρίως σχετικά με την ελάχιστη περίοδο προσχώρησης,

>Κείμενο μετά την ψηφοφορία στο ΕΚ>

5. τους κανόνες σχετικά με την αποδοχή νέων μελών και κυρίως σχετικά με την ελάχιστη περίοδο προσχώρησης,

>Κείμενο μετά την ψηφοφορία στο ΕΚ>

5α. την κατάλληλη εμπορική και λογιστική διαχείριση

(Τροπολογία 40)

Άρθρο 11, παράγραφος 2, σημείο α)

>Αρχικό κείμενο>

α) ανταποκρίνονται στις απαιτήσεις της παραγράφου 1 και προσκομίζουν για το σκοπό αυτό, μεταξύ άλλων δικαιολογητικών, την απόδειξη ότι συγκεντρώνουν έναν ελάχιστο αριθμό παραγωγών και έναν ελάχιστο όγκο παραγωγής δυνάμενο να τεθεί σε εμπορία, που καθορίζεται σύμφωνα με τη διαδικασία που αναφέρεται στο άρθρο 45,

>Κείμενο μετά την ψηφοφορία στο ΕΚ>

α) ανταποκρίνονται στις απαιτήσεις της παραγράφου 1 και προσκομίζουν για το σκοπό αυτό, μεταξύ άλλων δικαιολογητικών, την απόδειξη ότι συγκεντρώνουν έναν ελάχιστο αριθμό παραγωγών και έναν ελάχιστο όγκο παραγωγής δυνάμενο να τεθεί σε εμπορία, που καθορίζεται σύμφωνα με τη διαδικασία που αναφέρεται στο άρθρο 45, λαμβανομένων υπόψη των ιδιαιτέρων συνθηκών παραγωγής του κάθε κράτους μέλους.

(Τροπολογία 41)

Άρθρο 11, παράγραφος 2, σημείο β)

>Αρχικό κείμενο>

β) παρέχουν επαρκή εγγύηση όσον αφορά την εκπλήρωση, τη διάρκεια και την αποτελεσματικότητα των ενεργειών τους[semigr ]

>Κείμενο μετά την ψηφοφορία στο ΕΚ>

β) παρέχουν επαρκή εγγύηση όσον αφορά την εκπλήρωση, τη διάρκεια και την αποτελεσματικότητα των ενεργειών τους, ώστε να είναι επιλέξιμες για υποστήριξη και οι ενέργειες αναδιοργάνωσης των υπαρχουσών οργανώσεων παραγωγών με σκοπό τη βελτίωση της αποτελεσματικότητας[semigr ]

(Τροπολογία 42)

Άρθρο 11, παράγραφος 2, σημείο γ)

>Αρχικό κείμενο>

γ) θέτουν πράγματι στη διάθεση των παραγωγών μελών τεχνική βοήθεια για την εφαρμογή φιλικών προς το περιβάλλον πρακτικών καλλιέργειας και αφενός τα τεχνικά μέσα για την εναποθήκευση, τη συσκευασία και την εμπορία των προϊόντων και αφετέρου εξασφαλίζουν εμπορική και λογιστική διαχείριση που ανταποκρίνεται στα καθήκοντά τους.

>Κείμενο μετά την ψηφοφορία στο ΕΚ>

γ) θέτουν πράγματι στη διάθεση των παραγωγών μελών τεχνική βοήθεια για την εφαρμογή πρακτικών καλλιέργειας που να στοχεύουν στο σεβασμό του περιβάλλοντος και/ή στην καινοτομία του προϊόντος και για την προσαρμογή στις τεχνικές ανάγκες της μεταποίησης και αφενός τα τεχνικά μέσα για την εναποθήκευση, τη συσκευασία και την εμπορία των προϊόντων και αφετέρου εξασφαλίζουν εμπορική και λογιστική διαχείριση που ανταποκρίνεται στα καθήκοντά τους.

(Τροπολογία 43)

Άρθρο 12, παράγραφος 1, σημείο α)

>Αρχικό κείμενο>

α) αποφασίζουν για την αναγνώριση εντός προθεσμίας τριών μηνών από την κατάθεση της αίτησης, η οποία συνοδεύεται από όλα τα δικαιολογητικά στοιχεία,

>Κείμενο μετά την ψηφοφορία στο ΕΚ>

α) αποφασίζουν με αιτιολογημένο τρόπο για την αναγνώριση εντός προθεσμίας τριών μηνών από την κατάθεση της αίτησης, η οποία συνοδεύεται από όλα τα δικαιολογητικά στοιχεία,

(Τροπολογία 44)

Άρθρο 12α (νέο)

>Κείμενο μετά την ψηφοφορία στο ΕΚ>

1. Κατά τη διάρκεια της εξαετούς μεταβατικής περιόδου, τα κράτη μέλη διαμορφώνουν προγράμματα προσαρμογής, τα οποία αποτελούνται από συνοδευτικά μέτρα με στόχο τον περιορισμό των περιφερειακών διαρθρωτικών ελλείψεων που δυσχεραίνουν την οργάνωση του παραγωγικού τομέα.

2. Τα ανωτέρω προγράμματα προσαρμογής χρηματοδούνται, στο σύνολό τους, με πόρους της ΕΕ και έχουν ως στόχους:

- να βοηθήσουν τις ΟΠ να αποκτήσουν μεγαλύτερη εμπορική διάσταση, διαμορφώνοντας ομάδες ή εντάσσοντας νέους εταίρους και να διευκολύνουν τη δημιουργία τους, εκεί όπου δεν υπάρχουν.

- να βοηθήσουν τους παραγωγούς προϊόντων που δεν είναι προσαρμοσμένα στη σύγχρονη αγορά να επανενταχθούν στο εμπόριο, πραγματοποιώντας ερευνητικές προσπάθειες σχετικά με τις πιθανώς αποδοτικές εναλλακτικές λύσεις και, στη συνέχεια, αναπτύσσοντας και προσφέροντας στους παραγωγούς τις λύσεις αυτές.

- να προωθήσουν τη μετατροπή και αναδιάρθρωση καλλιεργειών προς ποικιλίες καλύτερα προσαρμοσμένες στην αγορά, ή να θέσουν σε εφαρμογή τα μέτρα εκείνα που ζητούν οι ΟΠ με στόχο να γίνει δυνατή η βελτίωση των περιφερειακών παραγωγικών δομών.

- να επιλυθούν τα προβλήματα συγκεκριμένων καλλιεργειών με ιδιαίτερη περιφερειακή σπουδαιότητα, οι οποίες υφίστανται τις αρνητικές συνέπειες των εισαγωγών από τρίτες χώρες.

- να προωθήσουν ενέργειες οι οποίες αποσκοπούν στη βελτίωση της ποιότητας των πληροφοριών απογραφικού και στατιστικού χαρακτήρα που σχετίζονται με τον τομέα.

>Κείμενο μετά την ψηφοφορία στο ΕΚ>

- την πραγματοποίηση αναλύσεων της αγοράς, για την προετοιμασία της εφαρμογής του υπό εξέταση κανονισμού[semigr ]

>Κείμενο μετά την ψηφοφορία στο ΕΚ>

- τη διερεύνηση νέων αγορών σε τρίτες χώρες[semigr ]

>Κείμενο μετά την ψηφοφορία στο ΕΚ>

- την εκπαίδευση του προσωπικού το οποίο προορίζεται να θέσει σε εφαρμογή και να συντονίσει τους μηχανισμούς εμπορίας που απορρέουν από τον υπό εξέταση κανονισμό[semigr ]

>Κείμενο μετά την ψηφοφορία στο ΕΚ>

- δαπάνες για τη διερεύνηση νέων μεθόδων για την ενοποιημένη καταπολέμηση ασθενειών[semigr ]

>Κείμενο μετά την ψηφοφορία στο ΕΚ>

- δαπάνες για τη βελτίωση των μεθόδων ανάλυσης στο θέμα του ελέγχου των καταλοίπων[semigr ]

>Κείμενο μετά την ψηφοφορία στο ΕΚ>

- δαπάνες για την κατάρτιση του προσωπικού το οποίο προορίζεται να ασκήσει τη διοίκηση των ταμείων λειτουργίας για τις ενώσεις παραγωγών.

(Τροπολογία 45)

Άρθρο 13, παράγραφος 1

>Αρχικό κείμενο>

1. Οι οργανώσεις παραγωγών, που έχουν αναγνωριστεί μέχρι τις 30 Ιουνίου 1995 δυνάμει των άρθρων 13 και 13 α του κανονισμού (ΕΟΚ) αριθ. 1035/72 και οι οποίες δεν μπορούν να λάβουν, χωρίς μεταβατική περίοδο, την αναγνώριση βάσει του άρθρου 11 του παρόντος κανονισμού, υπάγονται στις διατάξεις του τίτλου IV κατά τη διάρκεια των δύο ετών που έπονται της έναρξης της ισχύος του, εφόσον οι εν λόγω οργανώσεις συνεχίζουν να ανταποκρίνονται στις απαιτήσεις των προαναφερθέντων άρθρων του κανονισμού (ΕΟΚ) αριθ. 1035/72.

>Κείμενο μετά την ψηφοφορία στο ΕΚ>

1. Οι οργανώσεις παραγωγών, που έχουν αναγνωριστεί μέχρι την έναρξη ισχύος του παρόντος κανονισμού δυνάμει των άρθρων 13 και 13 α του κανονισμού (ΕΟΚ) αριθ. 1035/72 και οι οποίες δεν μπορούν να λάβουν, χωρίς μεταβατική περίοδο, την αναγνώριση βάσει του άρθρου 11 του παρόντος κανονισμού, υπάγονται στις διατάξεις του τίτλου IV κατά τη διάρκεια των δύο ετών που έπονται της έναρξης της ισχύος του, εφόσον οι εν λόγω οργανώσεις συνεχίζουν να ανταποκρίνονται στις απαιτήσεις των προαναφερθέντων άρθρων του κανονισμού (ΕΟΚ) αριθ. 1035/72.

(Τροπολογία 46)

Άρθρο 13, παράγραφος 1α (νέα)

>Κείμενο μετά την ψηφοφορία στο ΕΚ>

1α. Οι οργανώσεις παραγωγών που αναγνωρίζονται βάσει του κανονισμού 1035/72 και επιλέγουν το μεταβατικό καθεστώς διατηρούν μία μορφή αναγνώρισης που τους επιτρέπει να παρατείνουν το νομικό χαρακτηρισμό τους ως αναγνωρισμένων οργανώσεων με τη νομική προσωπικότητα ιδιωτικού δικαίου, που επιτρέπει τη λειτουργία και τη δημοσιότητα των πεπραγμένων.

(Τροπολογία 47)

Άρθρο 13, παράγραφος 2, εισαγωγή

>Αρχικό κείμενο>

2. Τα δύο έτη που αναφέρονται στην παράγραφο 1 παρατείνονται σε τέσσερα έτη υπό τον όρο ότι η σχετική οργάνωση:

>Κείμενο μετά την ψηφοφορία στο ΕΚ>

2. Τα τρία έτη που αναφέρονται στην παράγραφο 1 παρατείνονται σε έξι έτη υπό τον όρο ότι η σχετική οργάνωση:

(Τροπολογία 48)

Άρθρο 14, παράγραφος 1

>Αρχικό κείμενο>

1. Οι νέες ομάδες παραγωγών ή αυτές που δεν έχουν αναγνωριστεί βάσει του κανονισμού (ΕΟΚ) αριθ. 1035/72 μπορούν να τύχουν μεταβατικής περιόδου κατ´ ανώτατο όριο τεσσάρων ετών, προκειμένου να συμμορφωθούν με τους όρους που αναφέρονται στο άρθρο 11.

>Κείμενο μετά την ψηφοφορία στο ΕΚ>

1. Οι οργανώσεις παραγωγών μπορούν να τύχουν μεταβατικής περιόδου κατ´ ανώτατο όριο έξη ετών, προκειμένου να συμμορφωθούν με τους όρους που αναφέρονται στο άρθρο 11.

>Αρχικό κείμενο>

Για το σκοπό αυτό, υποβάλλουν στο κράτος σταδιακό σχέδιο αναγνώρισης χρονικά και με την αποδοχή του οποίου αρχίζει να τρέχει η προθεσμία των τεσσάρων ετών που αναφέρονται στο πρώτο εδάφιο και που ισοδυναμεί με προαναγνώριση.

>Κείμενο μετά την ψηφοφορία στο ΕΚ>

Ειδικά οι νέες ομάδες παραγωγών ή αυτές που δεν έχουν αναγνωριστεί βάσει του κανονισμού (ΕΟΚ) αριθ. 1035/72 υποβάλλουν στο κράτος μέλος σταδιακό σχέδιο αναγνώρισης χρονικά και με την αποδοχή του οποίου αρχίζει να τρέχει η προθεσμία των έξη ετών που αναφέρονται στο πρώτο εδάφιο και που ισοδυναμεί με προαναγνώριση.

(Τροπολογία 49)

Άρθρο 14, παράγραφος 1α (νέα)

>Κείμενο μετά την ψηφοφορία στο ΕΚ>

1α. Οποιαδήποτε οργάνωση παραγωγών που προκύπτει από τη συγχώνευση άλλων οργανώσεων παραγωγών, θα θεωρείται από κάθε άποψη ως νέα οργάνωση παραγωγών.

(Τροπολογία 50)

Άρθρο 14, παράγραφος 2, εισαγωγή

>Αρχικό κείμενο>

2. Τα κράτη μέλη μπορούν να χορηγούν στις ομάδες παραγωγών, που αναφέρονται στην παράγραφο 1 κατά τη διάρκεια των τεσσάρων ετών που έπονται της ημερομηνίας της προαναγνώρισης

>Κείμενο μετά την ψηφοφορία στο ΕΚ>

2. Τα κράτη μέλη μπορούν να χορηγούν στις ομάδες παραγωγών, που αναφέρονται στην παράγραφο 1 κατά τη διάρκεια των έξη ετών που έπονται της ημερομηνίας της προαναγνώρισης

(Τροπολογία 51)

Άρθρο 14, παράγραφος 6α (νέα)

>Κείμενο μετά την ψηφοφορία στο ΕΚ>

6α. Όλα τα πλεονεκτήματα του παρόντος κανονισμού εφαρμόζονται και για κάθε νέα οργάνωση παραγωγών που προκύπτει από τη συγχώνευση δύο ή περισσοτέρων ήδη υφιστάμενων οργανώσεων παραγωγών.

(Τροπολογίες 192 και 52)

Άρθρο 15, παράγραφος 1

>Αρχικό κείμενο>

1. Υπό τους όρους του παρόντος άρθρου, χορηγείται χρηματοδοτική ενίσχυση στις οργανώσεις παραγωγών που συστήνουν ταμείο λειτουργίας, το οποίο τροφοδοτείται με τις πραγματικές εισφορές των παραγωγών που είναι μέλη, οι οποίες υπολογίζονται επί των ποσοτήτων οπωροκηπευτικών που τίθενται πράγματι σε εμπορία στην αγορά. Η εν λόγω χρηματοδοτική ενίσχυση προστίθεται στο ποσόν του ταμείου λειτουργίας.

>Κείμενο μετά την ψηφοφορία στο ΕΚ>

1. Υπό τους όρους του παρόντος άρθρου, χορηγείται χρηματοδοτική ενίσχυση στις οργανώσεις παραγωγών που συστήνουν ταμείο λειτουργίας, το οποίο τροφοδοτείται με τις πραγματικές εισφορές των παραγωγών που είναι μέλη, οι οποίες υπολογίζονται επί των ποσοτήτων οπωροκηπευτικών που τίθενται πράγματι σε εμπορία στην αγορά. Η εν λόγω χρηματοδοτική ενίσχυση προστίθεται στο ποσόν του ταμείου λειτουργίας. Το μέγεθος του ταμείου λειτουργίας θα πρέπει να είναι αρκούντως σημαντικό ώστε να εγγυάται την αποτελεσματικότητά του, όσον αφορά τους στόχους που του ανατίθενται και η αξία του μπορεί να αντιστοιχεί, κατ' ανώτατο όριο, με το 15% της αξίας της παραγωγής που εμπορεύθηκε κάθε ΟΠ.

(Τροπολογία 53)

Άρθρο 15, παράγραφος 2

>Αρχικό κείμενο>

2. Το ταμείο λειτουργίας που αναφέρεται στην παράγραφο 1 προορίζεται:

>Κείμενο μετά την ψηφοφορία στο ΕΚ>

2. Το ταμείο λειτουργίας που αναφέρεται στην παράγραφο 1 προορίζεται:

>Αρχικό κείμενο>

α) για τη χρηματοδότηση των αποσύρσεων από την αγορά και της μεταποίησης των εσπεριδοειδών, υπό τους όρους που ορίζονται στην παράγραφο 3[semigr ]

>Κείμενο μετά την ψηφοφορία στο ΕΚ>

α) για τη χρηματοδότηση των συμπληρωμάτων στην κοινοτική αποζημίωση απόσυρσης για τα προϊόντα του Παραρτήματος ΙΙ και για τη χρηματοδότηση των αποσύρσεων για τα προϊόντα που δεν περιλαμβάνονται στο Παράρτημα ΙΙ.

>Κείμενο μετά την ψηφοφορία στο ΕΚ>

αα) για τη χρηματοδότηση της μεταποίησης των εσπεριδοειδών και άλλων προϊόντων του άρθρου 1, τα οποία παραδίδονται στη μεταποιητική βιομηχανία[semigr ]

>Αρχικό κείμενο>

β) για τη χρηματοδότηση ενός επιχειρησιακού προγράμματος που υποβάλλεται στις αρμόδιες εθνικές αρχές και εγκρίνεται απ' αυτές κατ' εφαρμογήν της παραγράφου 6.

>Κείμενο μετά την ψηφοφορία στο ΕΚ>

β) για τη χρηματοδότηση ενός επιχειρησιακού προγράμματος που υποβάλλεται στις αρμόδιες εθνικές αρχές και εγκρίνεται απ' αυτές κατ' εφαρμογήν της παραγράφου 6.

>Αρχικό κείμενο>

Ωστόσο, το εν λόγω ταμείο δύναται να διατεθεί, εν όλω ή εν μέρει, για τη χρηματοδότηση του σχεδίου δράσης που υποβάλλεται από τις οργανώσεις παραγωγών που αναφέρονται στο άρθρο 13.

>Κείμενο μετά την ψηφοφορία στο ΕΚ>

Ωστόσο, το εν λόγω ταμείο δύναται να διατεθεί, εν όλω ή εν μέρει, για τη χρηματοδότηση του σχεδίου δράσης που υποβάλλεται από τις οργανώσεις παραγωγών που αναφέρονται στα άρθρα 13 και 14.

(Τροπολογία 54)

Άρθρο 15, παράγραφος 3, πρώτο εδάφιο, εισαγωγή

>Αρχικό κείμενο>

3. Η χρησιμοποίηση του ταμείου λειτουργίας για τη χρηματοδότηση των αποσύρσεων αφ' ενός και της μεταποίησης των εσπεριδοειδών, αφ' ετέρου, είναι δυνατή μόνον εφ' όσον έχει εγκριθεί ένα επιχειρησιακό πρόγραμμα από τις αρμόδιες εθνικές αρχές. Μπορεί να λάβει μία από τους ακόλουθες μορφές:

>Κείμενο μετά την ψηφοφορία στο ΕΚ>

3. Η χρησιμοποίηση του ταμείου λειτουργίας για τη χρηματοδότηση των αποσύρσεων αφ' ενός και της μεταποίησης των εσπεριδοειδών, ή οποιουδήποτε από τα προϊόντα που περιλαμβάνονται στο άρθρο 1, αφ' ετέρου, είναι δυνατή μόνον εφ' όσον έχει εγκριθεί ένα επιχειρησιακό πρόγραμμα από τις αρμόδιες εθνικές αρχές. Μπορεί να λάβει μία από τους ακόλουθες μορφές:

(Τροπολογία 55)

Άρθρο 15, παράγραφος 3, πρώτο εδάφιο, σημείο γ)

>Αρχικό κείμενο>

γ) χορήγηση συμπληρώματος στην ελάχιστη τιμή που καταβάλλεται στον παραγωγό για εσπεριδοειδή που παραδίδονται στη μεταποίηση στο πλαίσιο των κανονισμών (ΕΟΚ) αριθ. 1035/77 του Συμβουλίου και (ΕΚ) αριθ. 3119/93 του Συμβουλίου.

>Κείμενο μετά την ψηφοφορία στο ΕΚ>

γ) χορήγηση συμπληρώματος στην ελάχιστη τιμή που καταβάλλεται στον παραγωγό για εσπεριδοειδή που παραδίδονται στη μεταποίηση στο πλαίσιο των κανονισμών (ΕΟΚ) αριθ. 1035/77 του Συμβουλίου και (ΕΚ) αριθ. 3119/93 του Συμβουλίου, καθώς και στις τιμές που πέτυχαν οι παραγωγοί, κατά την παράδοση στις μεταποιητικές βιομηχανίες οποιουδήποτε από τα προϊόντα που περιλαμβάνονται στο άρθρο 1. Ο κατάλογος προϊόντων θα πρέπει να καταρτίζεται σύμφωνα με τη διαδικασία που προβλέπει το άρθρο 45.

(Τροπολογία 188)

Άρθρο 15, παράγραφος 3, δεύτερο εδάφιο

>Αρχικό κείμενο>

Tα κράτη μέλη μπορούν να καθορίσουν το μέγιστο επίπεδο της αντιστάθμισης ή των συμπληρωμάτων, που έχουν αποφασισθεί, εντός του ορίου των μέγιστων τιμών απόσυρσης που ισχύουν για την περίοδο 1995/96 σύμφωνα με το άρθρο 16, παράγραφος 3α, τα άρθρα 16α και 16β και σύμφωνα με το άρθρο 18, παράγραφος 1, στοιχείο α, πρώτη περίπτωση του Κανονισμού (ΕΟΚ) αριθ. 1035/72.

>Κείμενο μετά την ψηφοφορία στο ΕΚ>

H Επιτροπή μπορεί, με βάση τη διαδικασία που προβλέπεται στο άρθρο 45 να καθορίσει το μέγιστο επίπεδο της αντιστάθμισης ή των συμπληρωμάτων που έχουν αποφασισθεί, και τα οποία δεν μπορούν να υπερβαίνουν το 15% του μέσου όρου του συνολικού όγκου που εμπορεύθηκε η οργάνωση παραγωγών στη διάρκεια τριών προκαθορισμένων και συνεχών περιόδων εμπορίας, αρχής γενομένης από την πέμπτη περίοδο εμπορίας μετά την έναρξη ισχύος του παρόντος κανονισμού.

(Τροπολογία 152)

ΆΡθρο 15, παράγραφος 3, τρίτο εδάφιο

>Αρχικό κείμενο>

Το τμήμα του ταμείου λειτουργίας που μπορεί να αφιερωθεί στη χρηματοδότηση των αποσύρσεων δεν μπορεί να υπερβεί το 40% για το πρώτο έτος, 35% για το δεύτερο έτος, 30% για το τρίτο έτος, 20% για το τέταρτο έτος και 10% από το πέμπτο έτος από την ημερομηνία έγκρισης από τις αρμόδιες εθνικές αρχές του πρώτου επιχειρησιακού προγράμματος, το οποίο υποβάλλεται από τη σχετική οργάνωση παραγωγών και εγκρίνεται από τις εν λόγω αρχές.

>Κείμενο μετά την ψηφοφορία στο ΕΚ>

Το τμήμα του ταμείου λειτουργίας που μπορεί να αφιερωθεί στη χρηματοδότηση των αποσύρσεων δεν μπορεί να αντιστοιχεί σε ποσότητα που υπερβαίνει το 40% του όγκου της εμπορευθείσας παραγωγής για το πρώτο έτος, 35% για το δεύτερο έτος, 30% για το τρίτο έτος, 20% για το τέταρτο έτος και 15% από το πέμπτο έτος από την ημερομηνία έγκρισης από τις αρμόδιες εθνικές αρχές του πρώτου επιχειρησιακού προγράμματος, το οποίο υποβάλλεται από τη σχετική οργάνωση παραγωγών και εγκρίνεται από τις εν λόγω αρχές.

(Τροπολογία 58)

Άρθρο 15, παράγραφος 4, πρώτο εδάφιο, σημείο α)

>Αρχικό κείμενο>

α) να έχει ως στόχο τη βελτίωση της ποιότητας των προϊόντων, την ανάπτυξη της εμπορικής τους αξιοποίησης, την προώθηση των προϊόντων αυτών στους καταναλωτές ή τη δημιουργία αλυσίδων παραγωγής βιολογικών προϊόντων,

>Κείμενο μετά την ψηφοφορία στο ΕΚ>

α) να έχει ως στόχο τη βελτίωση της ποιότητας των προϊόντων, ιδίως από άποψη γεύσης, την ανάπτυξη της εμπορικής τους αξιοποίησης, την αποθήκευση και τη συσκευασία τους, τη βελτίωση των εμπορικών διαρθρώσεων και πόρων, την εκπόνηση μελετών και την πρόσβαση σε νέες αγορές, την εκπαίδευση εμπορικού προσωπικού, την ανάπτυξη νέων προϊόντων και νέων τρόπων παρουσίασης, την προώθησή τους στους καταναλωτές, την προώθηση της διαφοροποίησης των καλλιεργειών ή τη δημιουργία αλυσίδων παραγωγής στο πλαίσιο ενός συστήματος ολοκληρωμένης διαχείρισης καλλιεργειών, προϊόντων με χαμηλή περιεκτικότητα καταλοίπων ως αποτέλεσμα του ενοποιημένου αγώνα κατά των ασθενειών ή βιολογικών προϊόντων, καθώς επίσης και την ανάπτυξη ενός εμπορικού τμήματος και συμπληρωματικών μέτρων εμπορίας.

(Τροπολογία 59)

Άρθρο 15, παράγραφος 4, πρώτο εδάφιο, σημείο αα) (νέο)

>Κείμενο μετά την ψηφοφορία στο ΕΚ>

αα) Να προσδιορίσει ενέργειες που θα έχουν ως στόχο την προσαρμογή της προσφοράς στην ζήτηση, τον προγραμματισμό και τον έλεγχο της παραγωγής, τη βελτίωση των καλλιεργητικών μεθόδων και της παραγωγικής υποδομής, καθώς και την προώθηση της έρευνας και της ανάπτυξης.

(Τροπολογία 60)

Άρθρο 15, παράγραφος 4, πρώτο εδάφιο, σημείο αβ) (νέο)

>Κείμενο μετά την ψηφοφορία στο ΕΚ>

αβ) Να λαμβάνει υπόψη, στις οικονομικές του προβλέψεις, τους αναγκαίους τεχνικούς και ανθρώπινους πόρους για τη διασφάλιση της εφαρμογής των φυτοπροστατευτικών κανόνων και διατάξεων, καθώς και της μέγιστης επιτρεπόμενης περιεκτικότητας καταλοίπων, μέσω της δημιουργίας και του εκσυγχρονισμού των υπηρεσιών ποιοτικού ελέγχου, των εργαστηρίων ελέγχου καταλοίπων, ανάλυσης υδάτων, κλπ.

(Τροπολογία 61)

Άρθρο 15, παράγραφος 4, πρώτο εδάφιο, σημείο β)

>Αρχικό κείμενο>

β) να συμπεριλαμβάνει μέτρα που προορίζονται για την ανάπτυξη της χρησιμοποίησης τεχνικών φιλικών προς το περιβάλλον από τους παραγωγούς-μέλη τόσο σε επίπεδο πρακτικών καλλιέργειας όσο και σε επίπεδο χρησιμοποιημένων υλικών[semigr ]

>Κείμενο μετά την ψηφοφορία στο ΕΚ>

β) να συμπεριλαμβάνει μέτρα που προορίζονται για την ανάπτυξη της χρησιμοποίησης τεχνικών φιλικών προς το περιβάλλον από τους παραγωγούς-μέλη τόσο σε επίπεδο πρακτικών καλλιέργειας όσο και σε επίπεδο χρησιμοποιημένων υλικών[semigr ] και, εν γένει, ενέργειες που να αποβλέπουν στην κατάρτιση των παραγωγών, στη βελτίωση των μεθόδων καλλιέργειας και στη συνεργασία στον τομέα της έρευνας, των πειραμάτων και/ή της μεταφοράς τεχνολογίας[semigr ]

(Τροπολογία 62)

Άρθρο 15, παράγραφος 4, πρώτο εδάφιο, σημείο γα) (νέο)

>Κείμενο μετά την ψηφοφορία στο ΕΚ>

γα) να εξετάζει επίσης μορφές επενδύσεων για την προσαρμογή, τη βελτίωση και τον εκσυγχρονισμό των αλυσίδων επεξεργασίας των προϊόντων ή μηχανών ποιότητος για τη συγκομιδή των προϊόντων που πραγματοποιείται από τις οργανώσεις παραγωγών, μεταξύ άλλων εξ ονόματος και για λογαριασμό των μελών των συνεταιρισμών,

(Τροπολογία 63)

Άρθρο 15, παράγραφος 4, πρώτο εδάφιο, σημείο γβ) (νέο)

>Κείμενο μετά την ψηφοφορία στο ΕΚ>

γβ) να χρηματοδοτεί περιφερειακά προγράμματα για την ενίσχυση του εισοδήματος που εκπονούνται από περιφερειακές αρχές σε συνεργασία με τις οργανώσεις παραγωγών, σε περιοχές με μεγάλη κοινωνικοοικονομική εξάρτηση από τα οπωροκηπευτικά, με προβλήματα προσαρμογής στην αγορά, για ποικιλίες των οποίων πρόκειται να μειωθούν οι τιμές και ενδέχεται να διαταραχθεί η κοινωνικοοικονομική και περιβαλλοντική ισορροπία λόγω της παρούσας μεταρρύθμισης[semigr ]

(Τροπολογία 64)

Άρθρο 15, παράγραφος 4, εδάφιο 2α (νέο)

>Κείμενο μετά την ψηφοφορία στο ΕΚ>

Οι οργανώσεις παραγωγών θα μπορούν να καθορίζουν και άλλους συμπληρωματικούς στόχους στο επιχειρησιακό πρόγραμμα, σε συνάρτηση με τις παραγωγικές και εμπορικές ιδιαιτερότητές τους.

(Τροπολογία 65)

Άρθρο 15, παράγραφος 4, εδάφιο 2β (νέο)

>Κείμενο μετά την ψηφοφορία στο ΕΚ>

Στα προγράμματα που αναφέρονται στο σημείο 1 μπορούν να συμμετέχουν διάφορες οργανώσεις παραγωγών στο πλαίσιο μιας σαφώς ομοιογενούς, από άποψη παραγωγής, περιοχής, ενώ θα υπάρχει συνεργασία με τις περιφερειακές αρχές, ειδικά στην περίπτωση ανεπαρκούς εγκατάστασης λειτουργίας των οργανώσεων.

(Τροπολογία 66)

Άρθρο 15, παράγραφος 5

>Αρχικό κείμενο>

5. Η χρηματοδοτική ενίσχυση που προβλέπεται στην παράγραφο 1 είναι ίση με το ποσό των εισφορών, οι οποίες αναφέρονται στην ίδια παράγραφο, οι οποίες όντως καταβάλλονται και περιορίζονται σε 50% του ποσού των πραγματικών εισφορών που πραγματοποιούνται κατ' εφαρμογή της παραγράφου 2. Το ποσοστό αυτό αυξάνεται σε 60% εάν επιχειρησιακό πρόγραμμα ή τμήμα επιχειρησιακού προγράμματος υποβάλλεται:

>Κείμενο μετά την ψηφοφορία στο ΕΚ>

5. Η χρηματοδοτική ενίσχυση που προβλέπεται στην παράγραφο 1 έχει ως όριο, μέσα στο περιθώριο του ανώτατου συνολικού ποσού της:

- το 80% του ύψους της πραγματοποιηθείσας δαπάνης σε εφαρμογή των στοιχείων α) και β) της παραγράφου 2, δηλαδή τα συμπληρώματα στην κοινοτική αποζημίωση απόσυρσης για τα προϊόντα του Παραρτήματος ΙΙ και τη χρηματοδότηση των αποσύρσεων για προϊόντα που δεν περιλαμβάνονται στο Παράρτημα ΙΙ, καθώς και τη μεταποίηση των εσπεριδοειδών και άλλων προϊόντων τα οποία παραδίδονται στη μεταποιητική βιομηχανία.

Εν τούτοις, η απόσυρση των προϊόντων που περιλαμβάνονται στο Παράρτημα ΙΙ συνεχίζει να βαρύνει το ΕΓΤΠΕ Εγγυήσεων, υπό τους όρους που καθορίζονται στον παρόντα κανονισμό.

>Κείμενο μετά την ψηφοφορία στο ΕΚ>

Επιπλέον, σε οποιαδήποτε περίπτωση, οι ενισχύσεις για συμπληρώματα στην κοινοτική αποζημίωση απόσυρσης και για την απόσυρση προϊόντων που δεν περιλαμβάνονται στο Παράρτημα ΙΙ, δεν μπορούν να αφορούν ποσοστό μεγαλύτερο του 13% του όγκου της εμπορευθείσας παραγωγής κάθε ΟΠ, αρχής γενομένης από την πέμπτη περίοδο εμπορίας μετά την έναρξη ισχύος του παρόντος κανονισμού.

>Κείμενο μετά την ψηφοφορία στο ΕΚ>

- το 50% του ύψους της πραγματοποιηθείσας δαπάνης σε εφαρμογή του στοιχείου γ) της παραγράφου 2[semigr ]

>Κείμενο μετά την ψηφοφορία στο ΕΚ>

- το 60% του προαναφερθέντος ποσού, εάν τα επιχειρησιακά προγράμματα, ή μέρος των προγραμμάτων αυτών υπεβλήθησαν:

>Αρχικό κείμενο>

α) είτε από περισσότερες της μιας οργάνωσης παραγωγών της Κοινότητας που λειτουργούν σε διαφορετικά κράτη μέλη για διεθνικές ενέργειες, εκτός των ενεργειών που αναφέρονται στην παράγραφο 2, στοιχείο α,

>Κείμενο μετά την ψηφοφορία στο ΕΚ>

α) είτε από περισσότερες της μιας οργάνωσης παραγωγών της Κοινότητας που λειτουργούν σε διαφορετικά κράτη μέλη για διεθνικές ενέργειες, εκτός των ενεργειών που αναφέρονται στην παράγραφο 2, στοιχείο α,

>Κείμενο μετά την ψηφοφορία στο ΕΚ>

αα) είτε από μία ή περισσότερες ενώσεις οργανώσεων παραγωγών που θεωρούνται αντιπροσωπευτικές.

>Αρχικό κείμενο>

β) είτε από μία ή περισσότερες οργανώσεις παραγωγών για ενέργειες που υλοποιούνται στο επίπεδο των σχετικών διεπαγγελματικών οργανώσεων[semigr ]

>Κείμενο μετά την ψηφοφορία στο ΕΚ>

β) είτε από μία ή περισσότερες οργανώσεις παραγωγών για ενέργειες που υλοποιούνται στο επίπεδο των σχετικών διεπαγγελματικών οργανώσεων[semigr ]

(Τροπολογία 67)

Άρθρο 15, παράγραφος 5α (νέα)

>Κείμενο μετά την ψηφοφορία στο ΕΚ>

5α. Στις οργανώσεις παραγωγών χορηγούνται προκαταβολές ύψους 50% του ετήσιου μεριδίου από τις αρμοδιότητες της Ευρωπαϊκής Κοινότητας στο πλαίσιο του ταμείου λειτουργίας για τις δράσεις που προβλέπονται από τα σημεία 2 και 3 του παρόντος άρθρου, καθώς και για τις δαπάνες που πραγματοποιούνται κατ´ εφαρμογήν του Τίτλου IV - καθεστώς των παρεμβάσεων.

(Τροπολογία 68)

Άρθρο 15, παράγραφος 5β (νέα)

>Κείμενο μετά την ψηφοφορία στο ΕΚ>

5β. Στην περίπτωση νεοιδρυμένων ενώσεων παραγωγών και στην περίπτωση υπαρχουσών ενώσεων παραγωγών που λειτουργούν σε περιοχές όπου οι ενώσεις παραγωγών διαχειρίζονται πολύ λιγότερο από το ήμισυ της παραγωγής, χορηγείται ενίσχυση βάσει του ακολούθου συστήματος: 100% κατά το πρώτο και το δεύτερο έτος[semigr ] 75% κατά το τρίτο και το τέταρτο έτος[semigr ] 60% κατά το πέμπτο και το έκτο έτος και 50% κατά τα επόμενα έτη.

(Τροπολογία 69)

Άρθρο 15, παράγραφος 6

>Αρχικό κείμενο>

6. Η ενίσχυση που αναφέρεται στην παράγραφο 5 χρηματοδοτείται μέχρι ποσοστού 20% από τα κράτη μέλη και μέχρι ποσοστού 80% από την Κοινότητα.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

Ωστόσο, η ενίσχυση αυτή χρηματοδοτείται μέχρι ποσοστού 10% από τα κράτη μέλη και μέχρι ποσοστού 90% από την Κοινότητα για τις οργανώσεις παραγωγών που ασκούν δραστηριότητα στις περιφέρειες του στόχου 1 σύμφωνα με τον κανονισμό (ΕΟΚ) αριθ. 2052/88 του Συμβουλίου.

______________

(1) ΕΕ L 185 της 15.07.1988, σελ. 9

(Τροπολογία 70)

Άρθρο 16, παράγραφος 2

>Αρχικό κείμενο>

2. Στις 31 Ιανουαρίου, το αργότερο, κάθε έτους, οι οργανώσεις παραγωγών ανακοινώνουν στο κράτος μέλος το ποσό του ταμείου λειτουργίας. Το κράτος μέλος γνωστοποιεί στην οργάνωση παραγωγών το ποσό της χρηματοδοτικής ενίσχυσης, σύμφωνα με τα όρια που καθορίζονται στο άρθρο 15 παρ. 5.

>Κείμενο μετά την ψηφοφορία στο ΕΚ>

2. Στις 31 Ιανουαρίου, το αργότερο, κάθε έτους, οι οργανώσεις παραγωγών ανακοινώνουν στο κράτος μέλος το ποσό του ταμείου λειτουργίας. Το κράτος μέλος υποχρεούται να γνωστοποιήσει στην οργάνωση παραγωγών το ποσό της χρηματοδοτικής ενίσχυσης, σύμφωνα με τα όρια που καθορίζονται στο άρθρο 15, παράγραφος 5, έως τις 31 Μαρτίου κάθε έτους.

(Τροπολογία 71)

Άρθρο 16, παράγραφος 3

>Αρχικό κείμενο>

3. Μία ένωση οργανώσεων παραγωγών, αναγνωρισμένη από το σχετικό κράτος μέλος, μπορεί να υποκαταστήσει τα μέλη της για τη διαχείριση του ταμείου λειτουργίας κατά την έννοια της παραγράφου 1 του άρθρου 15, καθώς και για την κατάρτιση, τη θέση σε εφαρμογή και την υποβολή των επιχειρησιακών προγραμμάτων που αναφέρονται στο άρθρο 15 παρ. 2 στοιχείο β). Στην περίπτωση αυτή, η ένωση είναι ο δικαιούχος της χρηματοδοτικής ενίσχυσης και προβαίνει στην ανακοίνωση που προβλέπεται στην παράγραφο 2, του παρόντος άρθρου.

>Κείμενο μετά την ψηφοφορία στο ΕΚ>

3. Μία ένωση οργανώσεων παραγωγών, αναγνωρισμένη από το σχετικό κράτος μέλος, μπορεί αφού εξουσιοδοτηθεί από τις οργανώσεις που μετέχουν σ'αυτήν, να τις εκπροσωπεί στη διαχείριση του ταμείου λειτουργίας κατά την έννοια της παραγράφου 1 του άρθρου 15, καθώς και για την κατάρτιση, τη θέση σε εφαρμογή και την υποβολή των επιχειρησιακών προγραμμάτων που αναφέρονται στο άρθρο 15 παρ. 2 στοιχείο β) καθώς και να προβλέψει μεγαλύτερες υποχρεώσεις παρέμβασης για δράσεις διαφάνειας, αναδιοργάνωσης και ελέγχου στον οπωροκηπευτικό τομέα της αρμοδιότητάς της. Στην περίπτωση αυτή, η ένωση είναι ο δικαιούχος της χρηματοδοτικής ενίσχυσης και προβαίνει στην ανακοίνωση που προβλέπεται στην παράγραφο 2, του παρόντος άρθρου.

>Κείμενο μετά την ψηφοφορία στο ΕΚ>

Οι ενώσεις μπορούν να υποκαταστήσουν τις οργανώσεις παραγωγών μόνο κατόπιν ρητής εντολής των τελευταίων.

(Τροπολογία 72)

Άρθρο 16, παράγραφος 4

>Αρχικό κείμενο>

4. Το επιχειρησιακό πρόγραμμα και η ιδιωτική και δημόσια χρηματοδότησή του είναι πολυετείς, με ελάχιστο όριο τριών ετών και μέγιστο όριο πέντε ετών.

>Κείμενο μετά την ψηφοφορία στο ΕΚ>

4. Το επιχειρησιακό πρόγραμμα και η ιδιωτική και δημόσια χρηματοδότησή του είναι πολυετείς, με ελάχιστο όριο τριών ετών και μέγιστο όριο πέντε ετών. Μπορεί, ωστόσο, να τροποποιηθεί ή να συμπληρωθεί σύμφωνα με τη διαδικασία που ορίζεται στην παράγραφο 1, πρώτο εδάφιο.

(Τροπολογία 73)

Άρθρο 16, παράγραφος 5α (νέα)

>Κείμενο μετά την ψηφοφορία στο ΕΚ>

5α. Το επίσημο ποσό μεταβιβάζεται κατ´ ευθείαν στην οργάνωση παραγωγών.

(Τροπολογία 74)

Άρθρο 17, πρώτο εδάφιο

>Αρχικό κείμενο>

Στην περίπτωση που οι γενικοί μηχανισμοί της Κοινής Οργάνωσης Αγοράς αποδειχθούν ανεπαρκείς ή ακατάλληλοι για τα προϊόντα του άρθρου 1 που έχουν μεγάλη οικονομική ή οικολογική, τοπική ή περιφερειακή σημασία και που αντιμετωπίζουν ισχυρό διεθνή ανταγωνισμό, δύνανται να θεσπισθούν, σύμφωνα με τη διαδικασία που προβλέπεται στο άρθρο 45, ειδικά μέτρα που αφορούν τη βελτίωση της ανταγωνιστικότητας αυτών των προϊόντων καθώς και την προώθησή τους.

>Κείμενο μετά την ψηφοφορία στο ΕΚ>

Στην περίπτωση που οι γενικοί μηχανισμοί της Κοινής Οργάνωσης Αγοράς αποδειχθούν ανεπαρκείς ή ακατάλληλοι για τα προϊόντα του άρθρου 1 που έχουν μεγάλη οικονομική ή οικολογική, τοπική ή περιφερειακή σημασία και που αντιμετωπίζουν μακροχρόνιες δυσχέρειες στην κοινοτική αγορά, κυρίως λόγω ισχυρού διεθνούς ανταγωνισμού, το Συμβούλιο, κατόπιν προτάσεως της Επιτροπής και βάσει γνωμοδότησης του Κοινοβουλίου εγκρίνει ειδικά μέτρα που αφορούν τη βελτίωση της ανταγωνιστικότητας αυτών των προϊόντων καθώς και την προώθησή τους και τα οποία δύνανται να θεσπισθούν σύμφωνα με τη διαδικασία που προβλέπεται στο άρθρο 45.

(Τροπολογία 75)

Άρθρο 17, εδάφιο 2α (νέο)

>Κείμενο μετά την ψηφοφορία στο ΕΚ>

Συγκροτείται ειδικό ταμείο για τις δράσεις που προβλέπονται στο παρόν άρθρο, και ιδίως για την προώθηση και αξιοποίηση των προαναφερθέντων προϊόντων στις κοινοτικές και εξωκοινοτικές αγορές.

(Τροπολογία 76)

Άρθρο 18, παράγραφος 3

>Αρχικό κείμενο>

3. Μια οργάνωση παραγωγών ή ένωση οργανώσεων θεωρείται αντιπροσωπευτική κατά την έννοια της παραγράφου 1 όταν συγκεντρώνει τουλάχιστον τα δύο τρίτα των παραγωγών της οικονομικής περιφέρειας στην οποία έχει τη δραστηριότητά της και καλύπτει τα δύο τρίτα της παραγωγής αυτής της περιφέρειας.

>Κείμενο μετά την ψηφοφορία στο ΕΚ>

3. Μια οργάνωση παραγωγών ή ένωση οργανώσεων θεωρείται αντιπροσωπευτική για ένα προϊόν ή μια ομάδα συγκεκριμένων προϊόντων κατά την έννοια της παραγράφου 1 όταν συγκεντρώνει τουλάχιστον τα δύο τρίτα των παραγωγών της οικονομικής περιφέρειας στην οποία έχει τη δραστηριότητά της και καλύπτει τα δύο τρίτα της παραγωγής αυτής της περιφέρειας.

(Τροπολογία 77)

Άρθρο 18, παράγραφος 6, εισαγωγή

>Αρχικό κείμενο>

6. Όταν εφαρμόζεται η παράγραφος 1, το ενδιαφερόμενο κράτος μέλος δύναται να αποφασίσει, βάσει δικαιολογητικών, ότι οι παραγωγοί, που δεν είναι μέλη, οφείλουν στην οργάνωση ή, κατά περίπτωση, στην ένωση, μέρος των εισφορών που καταβάλλουν οι παραγωγοί μέλη, εφόσον τα ποσά αυτά πρόκειται να καλύψουν:

>Κείμενο μετά την ψηφοφορία στο ΕΚ>

6. Όταν εφαρμόζεται η παράγραφος 1, το ενδιαφερόμενο κράτος μέλος δύναται να αποφασίσει, βάσει δικαιολογητικών, ότι οι παραγωγοί, που δεν είναι μέλη, οφείλουν στην οργάνωση για ένα προϊόν ή μια ομάδα προϊόντων ή, κατά περίπτωση, στην ένωση, μέρος των εισφορών που καταβάλλουν οι παραγωγοί μέλη, εφόσον τα ποσά αυτά πρόκειται να καλύψουν:

(Τροπολογία 78)

Άρθρο 18α (νέο)

>Κείμενο μετά την ψηφοφορία στο ΕΚ>

Άρθρο 18α

Οι περιφερειακές αρχές καταρτίζουν, σε συνεργασία με τις οργανώσεις παραγωγών, σχέδια για τον εξορθολογισμό του τομέα τα οποία, στις περιοχές όπου κρίνεται αναγκαίο, μπορούν να περιλαμβάνουν άμεσες ενισχύσεις ακόμη και με χαρακτήρα αντιστάθμισης για απώλεια εισοδήματος, προς όφελος συγκεκριμένων προϊόντων. Οι ενισχύσεις αυτές που χρηματοδοτούνται από το ΕΓΤΠΕ και διαχειρίζονται από τις οργανώσεις παραγωγών, υποβάλλονται στην υλοποίηση διαρθρωτικών μέτρων, σχεδίων εκούσιας εκρίζωσης, μεθόδων βιολογικής παραγωγής ή αξιοποίησης της παραγωγής, επιχειρησιακών προγραμμάτων ή ειδικών προγραμμάτων βελτίωσης των μεθόδων καλλιέργειας, και συντονίζονται με τα λοιπά μέτρα στήριξης.

(Τροπολογία 79)

Άρθρο 19, παράγραφος 1, σημείο α)

>Αρχικό κείμενο>

α) συγκεντρώνουν τους εκπροσώπους διαφόρων οικονομικών δραστηριοτήτων σχετικών με την παραγωγή, τη μεταποίηση και την εμπορία των προϊόντων που αναφέρονται στο άρθρο 1 παράγραφος 2.

>Κείμενο μετά την ψηφοφορία στο ΕΚ>

α) συγκεντρώνουν τους εκπροσώπους διαφόρων οικονομικών δραστηριοτήτων σχετικών με την παραγωγή των προϊόντων που αναφέρονται στο άρθρο 1, παράγραφος 2, αφενός, και τη μεταποίηση και/ή την εμπορία των προϊόντων αυτών, αφετέρου.

(Τροπολογία 80)

Άρθρο 19, παράγραφος 2, σημείο α)

>Αρχικό κείμενο>

α) ασκούν τις δραστηριότητές τους σε μία ή περισσότερες περιφέρειες εντός του εδάφους τους[semigr ]

>Κείμενο μετά την ψηφοφορία στο ΕΚ>

α) ασκούν τις δραστηριότητές τους εντός του εδάφους τους. Ωστόσο, μπορεί να αναγνωριστεί μόνο μια διεπαγγελματική οργάνωση ανά συγκεκριμένο προϊόν ή ομάδα προϊόντων ή προορισμό (πώληση του προϊόντος ως έχει στον καταναλωτή, βιομηχανική μεταποίηση).

(Τροπολογία 81)

Άρθρο 19, παράγραφος 2, σημείο β)

>Αρχικό κείμενο>

β) καλύπτουν σημαντική αναλογία του τομέα της παραγωγής, της μεταποίησης και εφόσον συντρέχει λόγος, του εμπορίου οπωροκηπευτικών και μεταποιημένων προϊόντων με βάση τα οπωροκηπευτικά στην ή στις σχετικές περιφέρειες και στην περίπτωση που αφορούν περισσότερες περιφέρειες, δικαιολογούν μία ελάχιστη αντιπροσωπευτικότητα για κάθε ένα από τους κινδύνους που συγκεντρώνουν σε κάθε μία από τις καλυπτόμενες περιφέρειες[semigr ]

>Κείμενο μετά την ψηφοφορία στο ΕΚ>

β) καλύπτουν σημαντική αναλογία του τομέα της παραγωγής, και, ανάλογα με την περίπτωση, της μεταποίησης και/ή του εμπορίου οπωροκηπευτικών και/ή του εμπορίου μεταποιημένων προϊόντων με βάση τα οπωροκηπευτικά στο συγκεκριμένο έδαφος, δικαιολογώντας παράλληλα μια ελάχιστη αντιπροσωπευτικότητα για κάθε ένα από τους κλάδους που συγκεντρώνουν.

(Τροπολογία 82)

Άρθρο 20, παράγραφος 1

>Αρχικό κείμενο>

1. Στην περίπτωση που μία διεπαγγελματική οργάνωση η οποία ασκεί δραστηριότητες σε μία ή περισσότερες καθορισμένες περιφέρειες θεωρείται, για ένα συγκεκριμένο προϊόν ως αντιπροσωπευτική της παραγωγής, της μεταποίησης και ενδεχομένως του εμπορίου του προϊόντος αυτού, το σχετικό κράτος μέλος, μετά από αίτηση της οργάνωσης αυτής, να καταστήσει υποχρεωτικές, για μία χρονικά περιορισμένη περίοδο και για τους μεμονωμένους ή μη επιχειρηματίες, που ασκούν δραστηριότητα στην ή στις σχετικές περιφέρειες και που δεν αποτελούν μέλη της οργάνωσης αυτής, ορισμένες αποφάσεις ή συμφωνίες που έχουν συναφθεί στο πλαίσιο της οργάνωσης αυτής.

>Κείμενο μετά την ψηφοφορία στο ΕΚ>

1. Στην περίπτωση που μία διεπαγγελματική οργάνωση θεωρείται, για ένα συγκεκριμένο προϊόν ως αντιπροσωπευτική της παραγωγής, της μεταποίησης και/ή του εμπορίου του προϊόντος αυτού στο έδαφός του, το σχετικό κράτος μέλος, μετά από αίτηση της οργάνωσης αυτής, να καταστήσει υποχρεωτικές, για μία χρονικά περιορισμένη περίοδο και για τους μεμονωμένους ή μη επιχειρηματίες, που ασκούν δραστηριότητα στην ή στις σχετικές περιφέρειες και που δεν αποτελούν μέλη της οργάνωσης αυτής, ορισμένες αποφάσεις ή συμφωνίες που έχουν συναφθεί στο πλαίσιο της οργάνωσης αυτής.

(Τροπολογία 83)

Άρθρο 20, παράγραφος 2

>Αρχικό κείμενο>

2. Μία διεπαγγελματική οργάνωση θεωρείται ως αντιπροσωπευτική κατά την έννοια της παραγράφου 1 όταν συγκεντρώνει τουλάχιστον τα δύο τρίτα της παραγωγής, της μεταποίησης, ή του εμπορίου των οπωροκηπευτικών στην ή στις σχετικές περιφέρειες. Στην περίπτωση που η αίτηση επέκτασης των κανόνων καλύπτει περισσότερες περιφέρειες, η διεπαγγελματική οργάνωση πρέπει να δικαιολογήσει μία ελάχιστη αντιπροσωπευτικότητα για κάθε ένα από τους συγκεντρωμένους κλάδους, σε κάθε μία από τις καλυπτόμενες περιφέρειες.

>Κείμενο μετά την ψηφοφορία στο ΕΚ>

2. Μία διεπαγγελματική οργάνωση θεωρείται ως αντιπροσωπευτική κατά την έννοια της παραγράφου 1 όταν συγκεντρώνει τουλάχιστον τα δύο τρίτα της παραγωγής, της μεταποίησης, ή του εμπορίου του συγκεκριμένου προϊόντος στο σχετικό έδαφος. Στην περίπτωση που η αίτηση επέκτασης των κανόνων καλύπτει περισσότερες περιφέρειες, η διεπαγγελματική οργάνωση πρέπει να δικαιολογήσει μία ελάχιστη αντιπροσωπευτικότητα για κάθε ένα από τους συγκεντρωμένους κλάδους, σε κάθε μία από τις καλυπτόμενες περιφέρειες.

(Τροπολογία 84)

Άρθρο 20, παράγραφος 3, σημείο α), παύλα 6α (νέα)

>Κείμενο μετά την ψηφοφορία στο ΕΚ>

- συμβάσεις τύποι

(Τροπολογία 85)

Άρθρο 22, παράγραφος 3, πρώτο εδάφιο

>Αρχικό κείμενο>

3. Σε περίπτωση εφαρμογής της παραγράφου 1, για κάθε ένα από τα προϊόντα που αναφέρονται στο παράρτημα ΙΙ και ανταποκρίνονται στους κανόνες, οι οργανώσεις παραγωγών ή οι ενώσεις τους καταβάλλουν στους παραγωγούς μέλη εντός ορίου 10% της παραγωγής, που μπορεί να τεθεί σε εμπορία, την κοινοτική αποζημίωση απόσυρσης που καθορίζεται κατ´ εφαρμογή του άρθρου 25.

>Κείμενο μετά την ψηφοφορία στο ΕΚ>

3. Σε περίπτωση εφαρμογής της παραγράφου 1, για κάθε ένα από τα προϊόντα που αναφέρονται στο παράρτημα ΙΙ και ανταποκρίνονται στους κανόνες, οι οργανώσεις παραγωγών ή οι ενώσεις τους καταβάλλουν στους παραγωγούς μέλη εντός ορίου 15% της παραγωγής, που μπορεί να τεθεί σε εμπορία, από την πέμπτη περίοδο εμπορίας από την ημερομηνία θέσης σε ισχύ του παρόντος κανονισμού, την κοινοτική αποζημίωση απόσυρσης που καθορίζεται κατ´ εφαρμογή του άρθρου 25.

(Τροπολογία 86)

Άρθρο 22, παράγραφος 3α (νέα)

>Κείμενο μετά την ψηφοφορία στο ΕΚ>

3α. Προκειμένου να υπάρξει διακανονισμός για τις ζημίες που προκλήθηκαν από τις κακοκαιρίες, η κοινοτική αποζημίωση απόσυρσης πρέπει να καλύπτει τα προϊόντα που επλήγησαν από τον παγετό. Οι οργανώσεις παραγωγών θα μπορούν επίσης να χορηγούν την αποζημίωση αυτή στα μέλη τους.

(Τροπολογία 173)

Άρθρο 22, παράγραφος 4, πρώτο εδάφιο

>Αρχικό κείμενο>

4. Το όριο του 10% που αναφέρεται στην παράγραφο 3 εφαρμόζεται από την πέμπτη περίοδο εμπορίας από την ημερομηνία έναρξης της ισχύος του παρόντος κανονισμού. Οι αποσύρσεις που πραγματοποιούνται κατά τη μεταβατική περίοδο των τεσσάρων προηγουμένων περιόδων εμπορίας δεν μπορούν να υπερβούν τα ακόλουθα ποσοστά: 50% για την πρώτη περίοδο, 40% για τη δεύτερη, 30% για την τρίτη και 20% για την τέταρτη, αντιστοίχως, της παραγωγής που μπορεί να τεθεί σε εμπορία όπως αυτή ορίζεται σύμφωνα με τη διαδικασία που προβλέπεται στο άρθρο 45.

>Κείμενο μετά την ψηφοφορία στο ΕΚ>

4. Το όριο του 15% που αναφέρεται στην παράγραφο 3 εφαρμόζεται από την πέμπτη περίοδο εμπορίας από την ημερομηνία έναρξης της ισχύος του παρόντος κανονισμού. Οι αποσύρσεις που πραγματοποιούνται κατά τη μεταβατική περίοδο των τεσσάρων προηγουμένων περιόδων εμπορίας δεν μπορούν να υπερβούν τα ακόλουθα ποσοστά: 50% για την πρώτη περίοδο, 40% για τη δεύτερη, 30% για την τρίτη και 20% για την τέταρτη, αντιστοίχως, της παραγωγής που μπορεί να τεθεί σε εμπορία όπως αυτή ορίζεται σύμφωνα με τη διαδικασία που προβλέπεται στο άρθρο 45.

(Τροπολογία 87)

Άρθρο 25, παράγραφος 1

>Αρχικό κείμενο>

1. Για την πρώτη περίοδο εμπορίας που ακολουθεί την έναρξη ισχύος του παρόντος κανονισμού, η κοινοτική αποζημίωση απόσυρσης είναι ίση για κάθε ένα από τα προϊόντα που αναφέρονται στο Παράρτημα ΙΙ, εκτός των εσπεριδοειδών, με το μέσο όρο των χαμηλότερων τιμών των μηνιαίων αποσύρσεων που εφαρμόζονται για τη γεωργική περίοδο 1995/96 σύμφωνα με το άρθρο 16, παράγραφος 3α), τα άρθρα 16α έως 16β και σύμφωνα με το άρθρο 18, παράγραφος 1, στοιχείο α, πρώτη περίπτωση του κανονισμού (ΕΟΚ) αριθ. 1035/72.

>Κείμενο μετά την ψηφοφορία στο ΕΚ>

1. Για την πρώτη περίοδο εμπορίας που ακολουθεί την έναρξη ισχύος του παρόντος κανονισμού, η κοινοτική αποζημίωση απόσυρσης είναι ίση, για κάθε ένα από τα προϊόντα που αναφέρονται στο Παράρτημα ΙΙ και τις ποικιλίες τους, εκτός των εσπεριδοειδών, με το σταθμισμένο μέσο όρο των μέσων τιμών των μηνιαίων αποσύρσεων που εφαρμόζονται για τη γεωργική περίοδο 1995/96 σύμφωνα με το άρθρο 16, παράγραφος 3α, τα άρθρα 16α έως 16β και σύμφωνα με το άρθρο 18, παράγραφος 1 στοιχείο α, πρώτη περίπτωση του κανονισμού (ΕΟΚ) αριθ. 1035/72. Για τις ντομάτες, η αποζημίωση είναι ίση με την ανώτατη τιμή απόσυρσης οποιασδήποτε από τις αντίστοιχες ποικιλίες της.

Για τα νέα προϊόντα που περιλαμβάνονται στο Παράρτημα ΙΙ, ορίζονται θεσμικές τιμές και κοινοτική αποζημίωση απόσυρσης σύμφωνα με τη διαδικασία του άρθρου 45.

>Αρχικό κείμενο>

Από την πέμπτη περίοδο εμπορίας, αρχής γενομένης από την έναρξη της ισχύος του παρόντος κανονισμού, η κοινοτική αποζημίωση απόσυρσης είναι ί ση, για κάθε ένα από τα εν λόγω προϊόντα, προς το 85% της αποζημίωσης που καθορίζεται του πρώτου εδαφίου.

>Κείμενο μετά την ψηφοφορία στο ΕΚ>

Από την έβδομη περίοδο εμπορίας, αρχής γενομένης από την έναρξη της ισχύος του παρόντος κανονισμού, η κοινοτική αποζημίωση απόσυρσης είναι ίση, για κάθε ένα από τα εν λόγω προϊόντα, προς το σταθμισμένο μέσο όρο των μέσων μηνιαίων τιμών.

>Αρχικό κείμενο>

Η διαφορά μεταξύ της αποζημίωσης που αναφέρεται στο πρώτο εδάφιο και αυτής που αναφέρεται στο δεύτερο εδάφιο απορροφάται σε ίσες δόσεις από τη δεύτερη μέχρι την πέμπτη περίοδο εμπορίας αρχής γενομένης από την έναρξη της ισχύος του παρόντος κανονισμού.

>Κείμενο μετά την ψηφοφορία στο ΕΚ>

Διαγράφεται

(Τροπολογία 157 και 88)

Άρθρο 25, παράγραφος 2, πρώτο εδάφιο

>Αρχικό κείμενο>

2. Για τα εσπεριδοειδή, η κοινοτική αποζημίωση απόσυρσης που εφαρμόζεται για την πρώτη περίοδο εμπορίας η οποία ακολουθεί την έναρξη ισχύος του παρόντος κανονισμού, είναι ίση για κάθε ένα προϊόν, με εξαίρεση τα satsumas, με την χαμηλότερη τιμή απόσυρσης που εφαρμόζεται κατά την περίοδο 1995/96 σύμφωνα με τα άρθρα 16α), 16β) και 18 παράγραφος 1, στοιχείο α), πρώτη περίπτωση του κανονισμού (ΕΟΚ) αριθ. 1035/72, και με την υψηλότερη τιμή απόσυρσης για τα satsumas.

>Κείμενο μετά την ψηφοφορία στο ΕΚ>

2. Για τα εσπεριδοειδή, η κοινοτική αποζημίωση απόσυρσης που εφαρμόζεται για την πρώτη περίοδο εμπορίας η οποία ακολουθεί την έναρξη ισχύος του παρόντος κανονισμού, διατηρεί τις διαφοροποιημένες τιμές για τα πορτοκάλια και τα λεμόνια, οι οποίες είναι ίσες με τον σταθμισμένο μέσο όρο των τιμών απόσυρσης κάθε ενός από τα προϊόντα αυτά, που ισχύουν για την περίοδο εμπορίας 1995-1996 (χωρίς να λαμβάνονται υπόψη οι μειώσεις λόγω υπέρβασης του ορίου), ενώ για τις κλημεντίνες και τα σατσούμα η τιμή απόσυρσης είναι ίση με την μέση σταθμισμένη τιμή απόσυρσης για τα μανταρίνια, κατά την περίοδο εμπορίας 1995-1996.

>Αρχικό κείμενο>

Η διαφορά μεταξύ της αποζημίωσης που αναφέρεται στο πρώτο εδάφιο και αυτής που αναφέρεται στο δεύτερο εδάφιο απορροφάται σε ίσες δόσεις από τη δεύτερη μέχρι την πέμπτη περίοδο εμπορίας αρχής γενομένης από την έναρξη της ισχύος του παρόντος κανονισμού.

>Κείμενο μετά την ψηφοφορία στο ΕΚ>

Από την έβδομη περίοδο εμπορίας αρχής γενομένης από την έναρξη της ισχύος του παρόντος κανονισμού η κοινοτική αποζημίωση απόσυρσης είναι ίση με τον σταθμισμένο μέσο όρο των μηνιαίων μέσων τιμών απόσυρσης.

>Αρχικό κείμενο>

Η διαφορά μεταξύ της αποζημίωσης που αναφέρεται στο πρώτο εδάφιο και αυτής που αναφέρεται στο δεύτερο εδάφιο κατανάμεται σε ίσες δόσεις από τη δεύτερη μέχρι την πέμπτη περίοδο, αρχής γενομένης από την έναρξη της ισχύος του παρόντος κανονισμού.

>Κείμενο μετά την ψηφοφορία στο ΕΚ>

διαγράφεται

(Τροπολογία 89)

Άρθρο 25, παράγραφος 3

>Αρχικό κείμενο>

3. Η κοινοτική αποζημίωση απόσυρσης αποτελεί ένα ενιαίο ποσό, το οποίο ισχύει για ολόκληρη την Κοινότητα.

>Κείμενο μετά την ψηφοφορία στο ΕΚ>

3. Η κοινοτική αποζημίωση απόσυρσης αποτελεί ένα ενιαίο ποσό, καθ' όλη τη διάρκεια του έτους, το οποίο ισχύει για ολόκληρη την Κοινότητα και καλύπτει τουλάχιστο τις δαπάνες επανασυλλογής και μεταφοράς.

(Τροπολογία 90)

Άρθρο 26, παράγραφος 1, εδάφιο 1α (νέο)

>Κείμενο μετά την ψηφοφορία στο ΕΚ>

Όταν ένα προϊόν που αναφέρεται στο Παράρτημα ΙΙ ενδέχεται να πληγεί από διαρθρωτική ανισορροπία, λαμβάνονται μέτρα προκειμένου να αποκατασταθεί η ισορροπία της παραγωγής μέσω ενός προγράμματος εκρίζωσης ορισμένων ζωνών παραγωγής, χρηματοδοτούμενου από την Κοινότητα.

(Τροπολογία 91)

Άρθρο 29, παράγραφος 1, σημείο α), πέμπτη παύλα

>Αρχικό κείμενο>

- χρησιμοποίηση για ζωοτροφές σε νωπή κατάσταση ή μετά από μεταποίηση από τη βιομηχανία ζωοτροφών[semigr ]

>Κείμενο μετά την ψηφοφορία στο ΕΚ>

- χρησιμοποίηση για ζωοτροφές σε νωπή κατάσταση ή μετά από μεταποίηση από τη βιομηχανία ζωοτροφών για να μην επιβαρύνεται το περιβάλλον από τα καταστρεφόμενα προϊόντα.

(Τροπολογία 92)

Άρθρο 29, παράγραφος 2, δεύτερο εδάφιο

>Αρχικό κείμενο>

Ωστόσο, όσον αφορά τη δωρεάν διανομή φρούτων στους μαθητές των σχολείων, η Επιτροπή μπορεί, στο πλαίσιο ενεργειών έρευνας και προώθησης, να αναλάβει την πρωτοβουλία και την ευθύνη τοπικών προτύπων ενεργειών.

>Κείμενο μετά την ψηφοφορία στο ΕΚ>

Ωστόσο, όσον αφορά τη δωρεάν διανομή φρούτων στους μαθητές των σχολείων καθώς και τη δωρεάν διανομή σε ιδρύματα, η Επιτροπή μπορεί, στο πλαίσιο ενεργειών έρευνας και προώθησης, να αναλάβει την πρωτοβουλία και την ευθύνη τοπικών προτύπων ενεργειών.

(Τροπολογία 93)

Τίτλος IVα (νέος), Άρθρο 29α (νέον)

>Κείμενο μετά την ψηφοφορία στο ΕΚ>

ΤΙΤΛΟΣ IVα

ΕΝΗΜΕΡΩΣΗ ΤΩΝ ΚΑΤΑΝΑΛΩΤΩΝ ΚΑΙ

ΒΕΛΤΙΩΣΗ ΤΩΝ ΕΜΠΟΡΙΚΩΝ ΔΙΕΞΟΔΩΝ

>Κείμενο μετά την ψηφοφορία στο ΕΚ>

Άρθρο 29α (νέο)

>Κείμενο μετά την ψηφοφορία στο ΕΚ>

Μία μεγαλύτερη κατανάλωση φρούτων και λαχανικών ευνοεί μια σωστής και υγιεινή διατροφή του πληθυσμού. Έξι μήνες, το αργότερο, μετά τη θέση σε ισχύ του παρόντος κανονισμού, η Επιτροπή υποβάλλει προτάσεις για τη βελτίωση της ενημέρωσης του κοινού σχετικά με τις ωφέλειες που έχει για τον οργανισμό η μεγαλύτερη κατανάλωση φρούτων και λαχανικών, προκειμένου να συμβάλει στην αύξηση της κατανάλωσής τους και στην αντιμετώπιση των αναγκών παρέμβασης.

(Τροπολογία 94)

Άρθρο 29β (νέο)

>Κείμενο μετά την ψηφοφορία στο ΕΚ>

Άρθρο 29β

Η Επιτροπή προωθεί κατ´ έτος μία εκστρατεία προώθησης της κατανάλωσης νωπών οπωροκηπευτικών προϊόντων ως μέσου για την προστασία της δημόσιας υγείας και την πρόληψη του καρκίνου.

(Τροπολογία 95)

Άρθρο 30, παράγραφος 1, πρώτο εδάφιο

>Αρχικό κείμενο>

1. Για κάθε εισαγωγή στην Κοινότητα ή εξαγωγή από αυτήν των προϊόντων που αναφέρονται στο άρθρο 1 παράγραφος 2 απαιτείται η προσκόμιση πιστοποιητικού εισαγωγής ή εξαγωγής.

>Κείμενο μετά την ψηφοφορία στο ΕΚ>

1. Για κάθε εισαγωγή στην Κοινότητα ή εξαγωγή από αυτήν των προϊόντων που αναφέρονται στο άρθρο 1 παράγραφος 2 απαιτείται η προσκόμιση πιστοποιητικού εισαγωγής ή εξαγωγής, προκειμένου να γίνει καλύτερα γνωστή η ροή εμπορικών προϊόντων εκτός της Κοινότητας.

Για τα προϊόντα που δεν περιλαμβάνονται στο παράρτημα του κανονισμού (ΕΚ) αριθ. 3223/94(1), το πιστοποιητικό εισαγωγής είναι υποχρεωτικό.

__________

(1) ΕΕ L 337 της 24.12.1994, σελ. 66

(Τροπολογία 96)

Άρθρο 30, παράγραφος 1, τρίτο εδάφιο

>Αρχικό κείμενο>

Το πιστοποιητικό εισαγωγής και εξαγωγής ισχύει σε ολόκληρη την Κοινότητα. Για την έκδοση των εν λόγω πιστοποιητικών απαιτείται η κατάθεση εγγύησης η οποία εξασφαλίζει τη δέσμευση για την πραγματοποίηση της εισαγωγής ή της εξαγωγής κατά τη διάρκεια ισχύος του πιστοποιητικού και η οποία, εκτός από περιπτώσεις ανωτέρας βίας, καταπίπτει εν όλω ή εν μέρει, εάν η συναλλαγή δεν πραγματοποιηθεί εντός αυτής της προθεσμίας ή εάν πραγματοποιηθεί μόνο εν μέρει.

>Κείμενο μετά την ψηφοφορία στο ΕΚ>

Το πιστοποιητικό εισαγωγής και εξαγωγής ισχύει σε ολόκληρη την Κοινότητα. Για την έκδοση των εν λόγω πιστοποιητικών, αποκλειστικά σε ό,τι αφορά την εισαγωγή, απαιτείται η κατάθεση εγγύησης η οποία εξασφαλίζει τη δέσμευση για την πραγματοποίηση της εισαγωγής ή της εξαγωγής κατά τη διάρκεια ισχύος του πιστοποιητικού και η οποία, εκτός από περιπτώσεις ανωτέρας βίας, καταπίπτει εν όλω ή εν μέρει, εάν η συναλλαγή δεν πραγματοποιηθεί εντός αυτής της προθεσμίας ή εάν πραγματοποιηθεί μόνο εν μέρει.

(Τροπολογία 97)

Άρθρο 30, παράγραφος 2

>Αρχικό κείμενο>

2. Η διάρκεια ισχύος των πιστοποιητικών και οι άλλες λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία του άρθρου 45.

>Κείμενο μετά την ψηφοφορία στο ΕΚ>

2. Η διάρκεια ισχύος των πιστοποιητικών και οι άλλες λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία του άρθρου 45. Τα χορηγούμενα πιστοποιητικά δεν μπορούν, σε καμία περίπτωση, να μεταβιβάζονται.

(Τροπολογία 98)

Άρθρο 31, παράγραφος 3

>Αρχικό κείμενο>

3. Στην περίπτωση που η δηλωθείσα τιμή εισόδου της σχετικής παρτίδας είναι ανώτερη από την κατ' αποκοπή αξία κατά την εισαγωγή, αυξημένη κατά ένα όριο, το οποίο καθορίζεται σύμφωνα με την παράγραφο 5 και που δεν μπορεί να υπερβεί την κατ' αποκοπή αξία κατά περισσότερο από 10%, απαιτείται η σύσταση εγγύησης ίσης με τους δασμούς κατά την εισαγωγή, η οποία προσδιορίζεται βάσει της κατ' αποκοπή αξίας κατά την εισαγωγή.

>Κείμενο μετά την ψηφοφορία στο ΕΚ>

3. Στην περίπτωση που η δηλωθείσα τιμή εισόδου της σχετικής παρτίδας είναι ανώτερη από την κατ' αποκοπή αξία κατά την εισαγωγή, απαιτείται η σύσταση εγγύησης ίσης με τους δασμούς κατά την εισαγωγή, η οποία προσδιορίζεται βάσει της κατ' αποκοπή αξίας κατά την εισαγωγή.

(Τροπολογία 99)

Άρθρο 32, παράγραφος 2, πρώτο εδάφιο

>Αρχικό κείμενο>

2. Οι τιμές ενεργοποίησης κάτω από τις οποίες μπορεί να επιβάλλεται πρόσθετος εισαγωγικός δασμός, είναι οι τιμές που διαβιβάζονται από την Κοινότητα στην Παγκόσμια Οργάνωση Εμπορίου.

>Κείμενο μετά την ψηφοφορία στο ΕΚ>

2. Οι τιμές ενεργοποίησης κάτω από τις οποίες επιβάλλεται πρόσθετος εισαγωγικός δασμός, είναι οι τιμές που διαβιβάζονται από την Κοινότητα στην Παγκόσμια Οργάνωση Εμπορίου.

(Τροπολογία 100)

Άρθρο 32, παράγραφος 3, πρώτο εδάφιο

>Αρχικό κείμενο>

3. Οι τιμές κατά την εισαγωγή που λαμβάνονται υπόψη για την επιβολή πρόσθετου εισαγωγικού δασμού καθορίζονται με βάση τις τιμές εισαγωγής cif της εν λόγω αποστολής.

>Κείμενο μετά την ψηφοφορία στο ΕΚ>

3. Οι τιμές κατά την εισαγωγή που λαμβάνονται υπόψη για την επιβολή πρόσθετου εισαγωγικού δασμού καθορίζονται με βάση τις τιμές εισαγωγής cif της εν λόγω αποστολής. Ο δασμός αυτός ενεργοποιείται για όλες τις εισαγωγές ενός συγκεκριμένου προϊόντος εάν η κατάποκοπή αξία του κατά την εισαγωγή είναι κατώτερη της τιμής ενεργοποίησης.

(Τροπολογία 101)

Άρθρο 32, παράγραφος 3α (νέα)

>Κείμενο μετά την ψηφοφορία στο ΕΚ>

3α Η προσκόμιση πιστοποιητικού εισαγωγής είναι υποχρεωτική για κάθε εισαγωγή στην Κοινότητα προϊόντων που υπόκεινται στην ειδική ρήτρα διασφάλισης.

(Τροπολογία 102)

Άρθρο 36, παράγραφος 1, πρώτο εδάφιο

>Αρχικό κείμενο>

1. Εάν στην Κοινότητα η αγορά ενός ή περισσοτέρων από τα προϊόντα του άρθρου 1 παράγραφος 2, υφίσταται ή απειλείται να υποστεί, λόγω των εισαγωγών ή των εξαγωγών, σοβαρές διαταραχές που θα μπορούσαν να θέσουν σε κίνδυνο τους στόχους του άρθρου 39 της συνθήκης, τότε είναι δυνατόν να εφαρμοσθούν κατά τις συναλλαγές με τις τρίτες χώρες, τα ενδεικνυόμενα μέτρα.

>Κείμενο μετά την ψηφοφορία στο ΕΚ>

1. Προκειμένου να τηρηθεί η κοινοτική προτίμηση, εάν στην Κοινότητα η αγορά ενός ή περισσοτέρων από τα προϊόντα του άρθρου 1 παράγραφος 2, υφίσταται ή απειλείται να υποστεί, λόγω των εισαγωγών ή των εξαγωγών, σοβαρές διαταραχές που θα μπορούσαν να θέσουν σε κίνδυνο τους στόχους του άρθρου 39 της συνθήκης, τότε πρέπει να εφαρμοσθούν κατά τις συναλλαγές με τις τρίτες χώρες και με τις χώρες της Ανατολικής Ευρώπης, τα ενδεικνυόμενα μέτρα και τούτο, έως ότου η διαταραχή ή η απειλή για διαταραχή εκλείψει.

(Τροπολογία 103)

Άρθρο 37, παράγραφος 2, πρώτο εδάφιο

>Αρχικό κείμενο>

2. Οι έλεγχοι διενεργούνται είτε συστηματικά είτε δειγματοληπτικά. Σε περίπτωση ελέγχου με δειγματοληψία, τα κράτη μέλη εξασφαλίζουν, με τη φύση και τη συχνότητα των ελέγχων αυτών, καθώς και βάσει της ανάλυσης κινδύνων, ότι είναι ενδεδειγμένοι για το ελεγχόμενο μέτρο και για το σύνολο της επικράτειάς τους, και ανταποκρίνονται στο μέγεθος των ποσοτήτων των προϊόντων του τομέα των οπωροκηπευτικών, τα οποία τίθενται σε εμπορία ή διατηρούνται με σκοπό την εμπορία τους.

>Κείμενο μετά την ψηφοφορία στο ΕΚ>

2. Οι έλεγχοι διενεργούνται είτε συστηματικά είτε δειγματοληπτικά. Σε περίπτωση ελέγχου με δειγματοληψία, τα κράτη μέλη εξασφαλίζουν, με τη φύση και τη συχνότητα των ελέγχων αυτών, καθώς και βάσει της ανάλυσης κινδύνων, ότι είναι ενδεδειγμένοι για το ελεγχόμενο μέτρο και για το σύνολο της επικράτειάς τους, και ανταποκρίνονται στο μέγεθος των ποσοτήτων των προϊόντων του τομέα των οπωροκηπευτικών, τα οποία τίθενται σε εμπορία ή διατηρούνται με σκοπό την εμπορία τους. Οι έλεγχοι αυτοί πραγματοποιούνται σε ένα πλαίσιο που παρέχει σαφείς εγγυήσεις σε όποιον ασκεί δραστηριότητα με ορθότητα και διαφάνεια. Συνεπώς, πρέπει να προβλεφθούν άμεσες, ή συμπεριλαμβανόμενες στο πλαίσιο των ελέγχων, ή άμεσα επάλληλες μορφές ανακοίνωσης από την πλευρά των αρχών που προΐστανται των ελέγχων αυτών στους ενδιαφερομένους, προκειμένου να διασφαλισθούν οι ενδιαφερόμενοι χρήστες και οι παραγωγοί.

(Τροπολογία 104)

Άρθρο 37α (νέο)

>Κείμενο μετά την ψηφοφορία στο ΕΚ>

Άρθρο 37α

1. Σε κοινοτικό επίπεδο που ορίζονται κυρώσεις για τις παραβάσεις των διατάξεων του παρόντος κανονισμού και πρέπει να εφαρμόζονται για όλους τους τομείς που περιλαμβάνονται στο παράρτημα IV.

>Κείμενο μετά την ψηφοφορία στο ΕΚ>

2. Σε περίπτωση που, μετά από τον έλεγχο που προβλέπεται στο άρθρο 7, διαπιστωθεί ότι ορισμένα προϊόντα δεν ανταποκρίνονται στις διατάξεις των άρθρων 3 έως 6, επιβάλλεται ποινή στον κάτοχο του εμπορεύματος.

>Κείμενο μετά την ψηφοφορία στο ΕΚ>

Η ποινή αυτή καθορίζεται σύμφωνα με τη διαδικασία που προβλέπεται στο άρθρο 45.

(Τροπολογία 105)

Άρθρο 38, παράγραφος 1

>Αρχικό κείμενο>

1. Με την επιφύλαξη των ελέγχων που πραγματοποιούνται από τις εθνικές αρχές δυνάμει του άρθρου 37, η Επιτροπή διεξάγει ή αναθέτει τη διεξαγωγή, σε συνεργασία με τις αρμόδιες αρχές του ενδιαφερομένου κράτους μέλους, επιτόπου ελέγχων με σκοπό την ενιαία εφαρμογή της κοινοτικής ρύθμισης στον τομέα των οπωροκηπευτικών, και κυρίως στους τομείς που αναφέρονται στο παράρτημα IV.

>Κείμενο μετά την ψηφοφορία στο ΕΚ>

1. Με την επιφύλαξη των ελέγχων που πραγματοποιούνται από τις εθνικές αρχές δυνάμει του άρθρου 37, η Επιτροπή διεξάγει σε συνεργασία με τις αρμόδιες αρχές του ενδιαφερομένου κράτους μέλους, επιτόπου ελέγχων με σκοπό την ενιαία εφαρμογή της κοινοτικής ρύθμισης στον τομέα των οπωροκηπευτικών, και κυρίως στους τομείς που αναφέρονται στο παράρτημα IV.

(Τροπολογία 106)

Άρθρο 38, παράγραφος 2

>Αρχικό κείμενο>

2. Η Επιτροπή ενημερώνει εκ των προτέρων και εγγράφως το κράτος μέλος σχετικά με το θέμα, το στόχο και τον τόπο των προβλεπομένων ελέγχων, την ημερομηνία έναρξης αυτών, καθώς και τα στοιχεία ταυτότητας και την ιδιότητα των ελεγκτών της.

>Κείμενο μετά την ψηφοφορία στο ΕΚ>

2. Η Επιτροπή αποφασίζει σχετικά με το θέμα, το στόχο και τον τόπο των προβλεπομένων ελέγχων, την ημερομηνία έναρξης αυτών, καθώς και τα στοιχεία ταυτότητας και την ιδιότητα των ελεγκτών της. Σε συνεργασία με τις αρμόδιες αρχές του κράτους μέλους, η Επιτροπή δύναται να καθορίσει τις πρακτικές λεπτομέρειες εκτέλεσης του ελέγχου.

(Τροπολογία 107)

Άρθρο 39, παράγραφος 1

>Αρχικό κείμενο>

1. Η Επιτροπή προβαίνει στη σύσταση ειδικών ελεγκτών στον τομέα των οπωροκηπευτικών, που απαρτίζεται από ελεγκτές της Επιτροπής που κατέχουν τις κατάλληλες τεχνικές γνώσεις, τα επαγγελματικά προσόντα και την κατάλληλη πείρα για την άσκηση των καθηκόντων τους και από υπαλλήλους των κρατών μελών, σύμφωνα με το άρθρο 37 παράγραφος 3.

>Κείμενο μετά την ψηφοφορία στο ΕΚ>

1. Η Επιτροπή προβαίνει στη σύσταση σώματος ειδικών ελεγκτών στον τομέα των οπωροκηπευτικών, που απαρτίζεται από ελεγκτές της Επιτροπής που κατέχουν τις γνώσεις για την άσκηση των καθηκόντων τους.

(Τροπολογία 108)

Άρθρο 39, παράγραφος 3

>Αρχικό κείμενο>

3. Για τους ελέγχους που πραγματοποιούνται κατ' εφαρμογή της παραγράφου 2, στοιχείο β, η Επιτροπή ειδοποιεί εγκαίρως, πριν από την έναρξη των εργασιών την αρμόδια αρχή του κράτους μέλους στο έδαφος του οποίου θα πραγματοποιηθούν οι εργασίες.

>Κείμενο μετά την ψηφοφορία στο ΕΚ>

3. Για τους ελέγχους που πραγματοποιούνται κατ' εφαρμογή της παραγράφου 2, στοιχείο β, η Επιτροπή ειδοποιεί ενδεχομένως, πριν από την έναρξη των εργασιών την αρμόδια αρχή του κράτους μέλους στο έδαφος του οποίου θα πραγματοποιηθούν οι εργασίες.

(Τροπολογία 109)

Άρθρο 40, παράγραφος 1, εδάφιο 2α (νέο)

>Κείμενο μετά την ψηφοφορία στο ΕΚ>

Στο βαθμό που οι εθνικές διατάξεις ποινής δικονομίας αναθέτουν αποκλειστικά ορισμένες πράξεις σε υπαλλήλους ειδικά ορισμένους από την εθνική νομοθεσία, οι υπάλληλοι της Επιτροπής δεν συμμετέχουν στις πράξεις αυτές. Πάντως, οπωσδήποτε δεν συμμετέχουν σε κατ´ οίκον έρευνες ή σε καθαυτή ανάκριση των ατόμων στο πλαίσιο της ποινικής νομοθεσίας του κράτους μέλους, αλλά έχουν πρόσβαση στις πληροφορίες που συγκεντρώνονται κατ´ αυτό τον τρόπο.

(Τροπολογία 110)

Άρθρο 40, παράγραφος 3

>Αρχικό κείμενο>

3. Η Επιτροπή διαβιβάζει στην αρμόδια αρχή του οικείου κράτους μέλους, το ταχύτερο δυνατό, ανακοίνωση σχετικά με τα αποτελέσματα των αποστολών που πραγματοποίησαν οι ελεγκτές. Στην ανακοίνωση αυτή γίνεται λόγος σχετικά με τις δυσκολίες που ανέκυψαν και τις παραβάσεις των ισχυουσών διατάξεων που διαπιστώθηκαν.

>Κείμενο μετά την ψηφοφορία στο ΕΚ>

3. Η Επιτροπή διαβιβάζει στην αρμόδια αρχή του οικείου κράτους μέλους, το ταχύτερο δυνατό, ανακοίνωση σχετικά με τα αποτελέσματα των αποστολών που πραγματοποίησαν οι ελεγκτές. Στην ανακοίνωση αυτή γίνεται λόγος σχετικά με τις δυσκολίες που ανέκυψαν και τις διαφορές των ελέγχων για τις ισχύουσες διατάξεις.

(Τροπολογία 111)

Άρθρο 43, παράγραφος 1

>Αρχικό κείμενο>

1. Τα κράτη μέλη και η Επιτροπή ανακοινώνουν αμοιβαία τα αναγκαία στοιχεία για την εφαρμογή του παρόντος κανονισμού. Τα στοιχεία στα οποία πρέπει να αναφέρεται η ανακοίνωση καθορίζονται σύμφωνα με τη διαδικασία που προβλέπεται στο άρθρο 45. Η ίδια διαδικασία εφαρμόζεται για τον καθορισμό των λεπτομερειών της ανακοίνωσης και της διάδοσης των στοιχείων.

>Κείμενο μετά την ψηφοφορία στο ΕΚ>

1. Τα κράτη μέλη και η Επιτροπή ανακοινώνουν αμοιβαία τα αναγκαία στοιχεία κυρίως όσον αφορά τις ενδοκοινοτικές και εξωκοινοτικές συναλλαγές, τα οποία είναι απαραίτητα για την εφαρμογή του παρόντος κανονισμού. Τα στοιχεία στα οποία πρέπει να αναφέρεται η ανακοίνωση και κυρίως αυτά που αφορούν τα επίπεδα των τιμών αντιπροσωπευτικών αγορών, τη διακύμανση των τιμών εισαγωγής των εισαγομένων προϊόντων, το μηνιαίο κόστος εκτελωνισμού των εισαγόμενων από τρίτες χώρες προϊόντων, καθορίζονται σύμφωνα με τη διαδικασία που προβλέπεται στο άρθρο 45. Η ίδια διαδικασία εφαρμόζεται για τον καθορισμό των λεπτομερειών της γενικής ανακοίνωσης και της διάδοσης των στοιχείων για τις κυρώσεις για τη μη τήρηση των κανόνων αναγνώρισης.

(Τροπολογία 112)

Άρθρο 43, παράγραφος 2α (νέα)

>Κείμενο μετά την ψηφοφορία στο ΕΚ>

2α. Για τις διαχρονικές παραγωγές και σε περίπτωση εφαρμογής του άρθρου 17, ή για τα προϊόντα για τα οποία έχουν εγκριθεί διαρθρωτικά μέτρα, εφαρμόζεται μηχανισμός παρακολούθησης του δυναμικού παραγωγής και των εκτάσεων παραγωγής, σύμφωνα με το άρθρο 45 και είναι υποχρεωτικός για όλους τους παραγωγούς.

(Τροπολογία 113)

Άρθρο 43, παράγραφος 3

>Αρχικό κείμενο>

3. Τα κράτη μέλη εξασφαλίζουν τη στατιστική επεξεργασία των στοιχείων που αναφέρονται στην παράγραφο 2. Εκδίδουν όλα τα χρήσιμα μέτρα ελέγχου προκειμένου να επαληθευθεί η ακρίβειά τους. Ενημερώνουν την Επιτροπή σχετικά με αυτά τα μέτρα.

>Κείμενο μετά την ψηφοφορία στο ΕΚ>

3. Τα κράτη μέλη εξασφαλίζουν τη στατιστική επεξεργασία των στοιχείων που αναφέρονται στην παράγραφο 2. Εκδίδουν όλα τα χρήσιμα μέτρα ελέγχου προκειμένου να επαληθευθεί η ακρίβειά τους. Ενημερώνουν την Επιτροπή σχετικά με αυτά τα μέτρα. Η Επιτροπή εξασφαλίζει τη συνθετική παρουσίαση των στοιχείων αυτών.

(Τροπολογία 114)

Άρθρο 5α (νέο)

>Κείμενο μετά την ψηφοφορία στο ΕΚ>

Άρθρο 5α

Η Κοινότητα είναι δυνατόν να συμμετάσχει στη χρηματοδότηση των ενεργειών ελέγχου που αναφέρονται στα άρθρα 38 και 39, υπό όρους που θα πρέπει να καθοριστούν μέσω κανονισμού εφαρμογής και κατά το μέτρο των διαθεσίμων πιστώσεων του τρέχοντος οικονομικού έτους.

(Τροπολογία 115)

Άρθρο 51, παράγραφος 1

>Αρχικό κείμενο>

1. Οι δαπάνες που έχουν σχέση με την πληρωμή της κοινοτικής αποζημίωσης απόσυρσης, την κοινοτική χρηματοδότηση του ταμείου λειτουργίας, τα ειδικά μέτρα που αναφέρονται στο άρθρο 17, καθώς και τις ενέργειες ελέγχου που αναφέρονται στα άρθρα 38 και 39, θεωρούνται παρεμβάσεις για τη ρύθμιση των γεωργικών αγορών κατά την έννοια του άρθρου 1, παρ. 2, στοιχείο β του Κανονισμού (ΕΟΚ) αριθ. 729/70).

>Κείμενο μετά την ψηφοφορία στο ΕΚ>

1. Οι δαπάνες που έχουν σχέση με την πληρωμή της κοινοτικής αποζημίωσης απόσυρσης, την κοινοτική χρηματοδότηση του ταμείου λειτουργίας, τα ειδικά μέτρα που αναφέρονται στο άρθρο 17, θεωρούνται παρεμβάσεις για τη ρύθμιση των γεωργικών αγορών κατά την έννοια του άρθρου 1, παρ. 2, στοιχείο β του Κανονισμού (ΕΟΚ) αριθ. 729/70).

(Τροπολογία 116)

Άρθρο 51α (νέο)

>Κείμενο μετά την ψηφοφορία στο ΕΚ>

Άρθρο 51α

Η Επιτροπή θα υποβάλει στο Συμβούλιο πρόταση, η οποία θα περιλαμβάνει τις διατάξεις, με τις τροποποιήσεις που θα θεωρηθούν σκόπιμες, μετά την αποκτηθείσα εμπειρία, του τίτλου ΙΙ α του κανονισμού αριθ. 1035/72 σχετικά με «ειδικά μέτρα για τους καρπούς με κέλυφος και τα χαρούπια». Οι διατάξεις του τίτλου αυτού και τα ισχύοντα μέτρα, θα συνεχίσουν να ισχύουν μέχρι την έγκριση νέων προτάσεων.

(Τροπολογία 117)

Άρθρο 53, πρώτο εδάφιο

>Αρχικό κείμενο>

Καταργούνται οι κανονισμοί (ΕΟΚ) αριθ. 1035/72, αριθ. 3285/83, αριθ. 1319/85, αριθ. 2240/88, αριθ. 1121/89 και αριθ. 1198/90.

>Κείμενο μετά την ψηφοφορία στο ΕΚ>

Καταργούνται οι κανονισμοί (ΕΟΚ) αριθ. 1035/72, εκτός του τίτλου II α σχετικά με «ειδικά μέτρα για τους καρπούς με κέλυφος και τα χαρούπια», 3285/83, 1319/85, 2240/88, 1121/89 και 1198/90.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την κοινή οργάνωση αγοράς στον τομέα των οπωροκηπευτικών (COM(95)0434 - 95/0247(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0434 - 95/0247(CNS) ((ΕΕ C 52 της 21.02.1996, σελ. 1)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης (C4-0000/959,

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου, καθώς και τη γνωμοδότηση της Επιτροπής Προϋπολογισμών (Α4-0041/95),

1. εγκρίνει την πρόταση της Επιτροπής, με την επιφύλαξη των τροποποιήσεων που επέφερε σ' αυτήν[semigr ]

2. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς[semigr ]

3. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.